kato diminio: 10 νερά στα οποία δεν θα θέλατε να βουτήξετε!\nΟ κόσμος μας καλύπτεται κατά το 70% με νερό. Μπορούμε να το πιούμε, να κολυμπήσουμε σε αυτό, να καλλιεργήσουμε… Ωστόσο ορισμένα νερά στον κόσμο μόνο καλό δεν θα μας κάνουν, αφού μπορούν να μας αρρωστήσουν μέχρι και να μας σκοτώσουν! Λίμνες, ποτάμια και άλλοι όγκοι νερού που καλό θα είναι να γνωρίζουμε πού βρίσκονται για να τα αποφύγουμε…\n10. Rio Tinto, Ισπανία\nΑπό το χρώμα του και μόνο, που είναι κατακόκκινο εξαιτίας των οξειδίων σιδήρου που περιέχει, καταλαβαίνει κάποιος το πόσο επικίνδυνος μπορεί να είναι αυτός ο ισπανικός ποταμός, αφού ούτε ψάρι δεν μπορεί να ζήσει στα νερά του. Όμορφο και ασυνήθιστο τοπίο, αλλά μόνο από απόσταση!\n9. Βραστή Λίμνη, Δομινικανή Δημοκρατία\nΑνακαλύφθηκε το 1870 από δύο Άγγλους, ενώ οι θερμοκρασίες της κυμαίνονται από 82 έως 91,5 °C. Πολύ καυτή για να την πλησιάσει κάποιος…\n8. Λίμνη Kivu, Καμερούν\nΤριακόσια μέτρα κάτω από την επιφάνεια της λίμνης Kivu βρίσκεται μια ωρολογιακή βόμβα! Διοξείδιο του άνθρακα μαζί με μεθάνιο είναι ικανά για να τινάξουν στον αέρα αρκετά τετραγωνικά και να φέρουν μαζική καταστροφή στην περιοχή.\n7. Ποταμός Citarum, Ινδονησία\nΟ πιο μολυσμένος ποταμός στον πλανήτη εξαιτίας των σκουπιδιών που ρίχνουν 500 και πλέον εργοστάσια της περιοχής.\n6. Τα ποτάμια του Γιοχάνεσμπουργκ\n240 φορές επάνω τα επίπεδα σε E.Coli από τα φυσιολογικά και κίνδυνος θάνατος για μολύνσεις. Νερό που σκοτώνει!\n5. Ποταμός Blackwater, Βιρτζίνια\nΕπιθέσεις πλημμυρών από τα νερά του ποταμού που αυξάνονται δραματικά και απειλούν τις γύρω περιοχές, σπίτια και κατοίκους.\n4. Ποταμός Tualatin, Όρεγκον\nΤοξικά φύκια, θανατηφόρα βακτήρια και πλήθος μικροβίων σε ένα κατά τα άλλα τιρκουάζ νερό που σε προκαλεί για μια βουτιά.\n3. Λίμνη Karachay, Ρωσία\nΑυτή η λίμνη της Ρωσίας είναι πανέμορφη αλλά απίστευτα θανατηφόρα. Είναι χωρίς αμφιβολία το πιο ραδιενεργό σώμα νερού στον πλανήτη, καθώς υπήρξε μια μεγάλη χωματερή για τα πυρηνικά απόβλητα μέχρι τη δεκαετία του 1990.\n2. Ποταμός Belle Fourche, Ντακότα, ΗΠΑ\nΤο νερό δεν είναι δηλητηριώδες, βραστό ή ραδιενεργό. Ωστόσο είναι τόσο ορμητικό σε ορισμένα σημεία που ο θάνατος είναι βέβαιος για κάποιον άτυχο που θα πέσει μέσα ή που θα αποπειραθεί να κολυμπήσει.\n1. Ποταμός Potomac, ΗΠΑ\nΟρμητικοί καταρράκτες και ισχυρά ρεύματα στέλνουν αρκετούς ανθρώπους στο θάνατο κάθε χρόνο, με την ωμή προειδοποίηση «Αν μπεις στο ποτάμι θα πεθάνεις» να αναγράφεται παντού!\nΑναρτήθηκε από κωστας θ πετρου στις 10:03 π.μ.


100 χρόνια πριν, μία διαφορετική(;!) πορεία για τα δικαιώματα των γυναικών - POPAGANDA\n100 χρόνια πριν, μία διαφορετική(;!) πορεία για τα δικαιώματα των γυναικών\nΑκόμη παλεύουμε για τα αυτονόητα...\nΣτις 21 Ιανουαρίου χιλιάδες ανθρώπων βγήκαν στους δρόμους και διαδήλωσαν κατά του νέου πλανητάρχη, μία μόλις μέρα μετά την ορκωμοσία του. Μεγάλο μερίδιο κόσμου διαδήλωνε για την Πρώτη Τροπολογία. Μια τεράστια συγκέντρωση ανθρώπων έλαβε χώρα στην αμερικανική πρωτεύουσα για την Πορεία των Γυναικών στην Ουάσινγκτον, μια εκ των ιστορικότερων. Το μήνυμά τους: “Women’s rights are human rights.” Ελληνιστί, τα δικαιώματα των γυναικών είναι ανθρώπινα δικαιώματα.\nΠριν από 100 χρόνια, την ίδια ημέρα μία άλλη ομάδα γυναικών διαδήλωνε στον Λευκό Οίκο -για πρώτη φορά στην ιστορία- για να απαιτήσει ψήφους για τις γυναίκες. Ο Τόμας Γούντροου Ουίλσον ήταν ο τότε πρόεδρος των Ηνωμένων Πολιτειών. Εκείνες οι γυναίκες έμειναν γνωστές ως οι «Σιωπηλοί Φρουροί» (“Silent Sentinels”) και οι διαμαρτυρίες τους συνεχίστηκαν για μήνες. Εκατοντάδες φυλακίστηκαν. Οι σουφραζέτες ξεκίνησαν απεργία πείνας, διαμαρτυρόμενες εναντίον της φυλάκισης.\nΟι δράσεις τους τράβηξαν την προσοχή του κινήματος των γυναικών που ζητούσαν «σούφρα», δηλαδή ψήφο, και του Εθνικού Κόμματος Γυναικών (National Woman’s Party), οι οποίοι ηγήθηκαν των διαδηλώσεων. Μέχρι το 1919, η Γερουσία πέρασε την 19η Τροπολογία, χαρίζοντας στις γυναίκες το δικαίωμα να ψηφίζουν. Το 1920 ήταν νόμος.\nΚαθώς οι γυναίκες ξανά τώρα λαμβάνουν θέση στην Ουάσινγκτον, αξίζει να αναλογιστούμε αυτό το ιστορικό ορόσημο και πως έδωσε σχήμα στην εξουσία της 1ης Τροπολογίας.\nΑκόμη πολεμάμε για τα αυτονόητα…\nΠαρακάτω, δείτε ιστορικές εφημερίδες από την συλλογή του Newseum, αναφορικά με τις διαδηλώσεις του 1917:\nΗμέρα εθνικού πένθους σήμερα στην Ουγγαρία στη μνήμη των νεκρών


Κλείνει η Παγκρήτια στη Βιάννο - Viannitika.gr\nΚλείνει η Παγκρήτια στη Βιάννο\nΜε μια στενάχωρη είδηση αποχαιρετά το Δήμο Βιάννου το 2019 και αφορά στο κλείσιμο του καταστήματος της Παγκρήτιας Συνεταιριστικής Τράπεζας!\nΗ είδηση επιβεβαιώνεται με τον πλέον σαφή τρόπο, από τον προϊστάμενο του καταστήματος κ. Πέτρο Κώστα, ο οποίος μας είπε ότι με απόφαση της διοίκησης «το κατάστημα της Παγκρήτιας Τράπεζας στην Άνω Βιάννο θα παρέχει υπηρεσίες έως και την 31η Ιανουαρίου 2020»!!!\nΗ πληροφορία αυτή, όπως ήταν επόμενο, προκάλεσε ποικίλα αρνητικά σχόλια. Ήδη έχουν ξεσηκωθεί οι φορείς και οι παράγοντες της περιοχής, καθώς οι πάντες εκτιμούν ότι μια τέτοια απόφαση θα πλήξει καίρια το Δήμο Βιάννου. Δήμος Βιάννου, εκπρόσωποι συνεταιριστικών οργανώσεων, ομάδων παραγωγών, ΤΟΕΒ, πολιτιστικών συλλόγων αλλά και μεμονωμένοι κάτοικοι, εκφράζουν έντονα την δυσαρέσκειά τους από την ανεξήγητη, όπως την χαρακτηρίζουν, απόφαση της Διοίκησης της Τράπεζας. Σύμφωνα με το ρεπορτάζ, ήδη παρατηρείται έντονη κινητικότητα για σύσταση οργανωτικής επιτροπής που θα προσπαθήσει να μεταπείσει τη διοίκηση της τράπεζας.\nΠαλαιό συνεταιριστικό στέλεχος, που θέλησε να διαφυλάξει την ανωνυμία του, μίλησε στο viannitika.gr με πολύ σκληρά λόγια για την «απαράδεκτη αυτή απόφαση» και συμπλήρωσε λέγοντας ότι «ενώ αρχικά η τράπεζα φόρεσε (για λόγους ευνόητους) το συνεταιριστικό κουστούμι, στη συνέχεια οι μετοχές που αγόρασε ο κοσμάκης έγιναν καπνός και χαρτιά άνευ αξίας». Σύμφωνα με τις πληροφορίες αναμένονται σοβαρές αποφάσεις, ακόμη και για δυναμικές κινητοποιήσεις...


μη μαδάς τη μαργαρίτα: Η ΚΑΤΑΡΑ ΤΗΣ ΑΡΙΣΤΕΡΑΣ\nΗ ΚΑΤΑΡΑ ΤΗΣ ΑΡΙΣΤΕΡΑΣ\nμια συμβολή του φίλου left division στη συζήτηση για την Αριστερά\nΤο γονιδίωμα που πάνω του δομήθηκε κάθε λογής αριστερή εκδοχή, περιέχεται στο ιδεοληπτικό σπέρμα που το ‘’μεγάλο’’ κόμμα της αριστεράς προβάλει μέχρι σήμερα σαν πεμπτουσία του πολιτικού του σκεπτικού.\nΠέντε κόμματα δυο πολιτικές η δική μας και η λάθος. Η κληρονομικότητα μπόλιασε μ’ αυτή την εξαίσια αντίληψη κάθε αριστερή έκφραση που πήρε πολιτικό-θρησκευτικό χρίσμα βαφτισμένη σε κομμουνιστική κολυμπήθρα.\nΗ αίσθηση της νομοτελειακής βεβαιότητας για την επικράτηση του σοσιαλισμού παγκοσμίως, θεμελιωμένη στο τρίπτυχο μαρξισμός λενινισμός, προλεταριακός διεθνισμός, δικτατορία του προλεταριάτου έριξε ένα μπερντέ απόλυτου διαχωρισμού με κάθε άλλη προσπάθεια εννοιολογικής προσέγγισης για το τι διάολο συμβαίνει στον κόσμο που ζούμε και υπάρχουμε.\nΗ έξαρση της επαναστατικής ρητορείας πασπαλισμένη με λογικές ρήξης και ανατροπής, έκοψε κι έραψε το πλαίσιο-καβάτζα για την εκδήλωση κάθε είδους αντιδημοκρατικών συμπεριφορών που χρησιμοποιήθηκαν και χρησιμοποιούνται μέχρι σήμερα σαν προκάλυμμα.\nΧλευαστικοί αφορισμοί του τύπου, ρεφορμιστές, ρεβιζιονιστές, οπορτουνιστές χρεώνουν ακόμα και σήμερα με σαφές στίγμα δογματικής εκτροπής από την σοβιετικού τύπου ιδεολογική ορθοδοξία τους εξωμότες.\nΟ εργαζόμενος λαός που στ’ όνομα του γίνονται όλα τούτα προσδιορίζεται πάντα με μια σουρεαλιστική και αρκούντως αφαιρετική διαλεκτική decadence προκειμένου να χωράνε οι πολλοί-καλοί, και ν’ απομακρύνονται οι λίγοι-ενοχλητικοί.\nΌμως πάντα και πάνω απ’ όλα η καθαρότητα της έκφρασης. Σε ζητήματα πίστεως εκπτώσεις δεν γίνονται. Σεχταρισμός και ζηλωτισμός πιο σφιχτός κι από τη μονή Εσφιγμένου. Να φεύγει το σκατό από τον κώλο απ’ το σφίξιμο, αλλά εκεί.\nΣ’ αυτό ακόμη και τα γκρουπούσκουλα πατώντας γερά στη βάση του μικρομανούς μεγαλοϊδεατισμού που τους χαρακτηρίζει, σηκώνουνε παντιέρα αλύγιστου πολιτικού φρονήματος στέλνοντας στον αγύριστο κάθε προσπάθεια ευρύτερων συνευρέσεων. Η αποτυχία του εγχειρήματος ΣΥΡΙΖΑ είναι χαρακτηριστική.\nΌλη αυτή η αμφισημία δεν κάνει τίποτα άλλο από το να αφαιρεί ζωτικότητα από τον ευρύτερα προσδιοριζόμενο αριστερό λόγο και την δυνατότητα του να γονιμοποιείται στο σώμα της κοινωνίας.\nΤι πρέπει ν’ αποφύγει ο υπό συγκρότηση νέος πολιτικός φορέας; Μα φυσικά ν’ αναπαράγει όλη αυτή την ατμόσφαιρα της ζοφερής μπαγιατίλας.\nΤρολ εικονικής πολιτικής πραγματικότητας, πιο άσχημα και άγρια ακόμα κι απ’ αυτά που πρωταγωνιστούν στον Χάρυ Πότερ και τον άρχοντα των δακτυλιδιών, δεν τα χρειάζεται κανείς στην πραγματική ζωή.\nΤι χρειαζόμαστε; Επανεισαγωγή δυο πολιτικών όρων που κάνουνε πολλούς ν’ ανατριχιάζουν. Περεστρόικα και γκλάσνοστ. Γιατί για να βρούμε το δρόμο για τον σοσιαλισμό με δημοκρατία και ελευθερία χρειάζεται να δούμε πρώτα που πατάμε και που βρισκόμαστε.\nΚι όταν δεν ξέρεις που πας, φτάνεις ακριβώς εκεί.


ΠΡΑΣΙΝΟΙ Αλληλεγγύη - Πολιτική αυτονομία των Πράσινων ή ένας χυλός "προοδευτικής συμπόρευσης"; - ΠΡΑΣΙΝΟΙ Αλληλεγγύη\nΧωράνε όλοι κι όλα κάτω από την “αριστερά/ΣΥΡΙΖΑ” ή το “κίνημα αλλαγής”; Η απάντηση είναι σαφής. Όσο και να προσπαθούν και οι δύο πόλοι να πείσουν για κάτι τέτοιο (όλοι βάζουν και λίγο “οικολόγους” στην κομματική φρασεολογία τους), αυτό δεν αποδεικνύεται από τις θέσεις και πρακτικές τους. Το “κίνημα αλλαγής” (πολύ έντονο το φόντο, σε τυφλώνει τουλάχιστον τηλεοπτικά) προσπαθεί προς το παρόν να συγκολλήσει τα κομμάτια της σοσιαλδημοκρατίας, δεν έχει καιρό να …απευθυνθεί και σε “οικολόγους”. Το προσπαθεί (με την βοήθεια και ορισμένων …προθύμων) ο ΣΥΡΙΖΑ, τόσο πιο πολύ, όσο η κυβερνητική πολιτική του αποδεικνύεται κάθε άλλο παρά φιλική σε …πράσινες πολιτικές.\nΗ (σημερινή) ομιλία του πρωθυπουργού στο “Προοδευτικό Φόρουμ” προσπάθησε να δώσει ένα τέτοιο πολιτικό στίγμα εν όψει κι ευρωεκλογών, ότι όλοι μαζί (αριστερά, σοσιαλδημοκράτες και πράσινοι) μπορεί να συμπορευθούν (φαντάζομαι υπό την “ηγεμονία” του ίδιου του Α. Τσίπρα).\nΑυτός ο χυλός όμως δεν υπάρχει, γιατί άλλο να πετάς διάφορα συνθήματα και άλλο να εφαρμόζεις πολιτικές. Τα συνθήματα είναι εύκολα, οι πολιτικές εκφράζουν τι πραγματικά πρεσβεύεις, και εκεί φαίνονται οι διαφορετικές πολιτικές ταυτότητες. Για παράδειγμα, ο πρωθυπουργός αναφέρθηκε στην κλιματική αλλαγή για να πείσει ότι οι Πράσινοι πρέπει να συμμετέχουν σε αυτή την “προοδευτική συμμαχία”, αλλά είναι ο ίδιος – επικεφαλής της κυβέρνησης της αριστεράς – που προωθεί:\n– το πιο εκτενές (σε ευρωπαϊκό κι όχι μόνο επίπεδο) πρόγραμμα ερευνών και παραχωρήσεων δικαιωμάτων σε μεγάλες πετρελαϊκές βιομηχανίες για εξόρυξη πετρελαίου και φυσικού αερίου, από την Ήπειρο μέχρι τα νότια της Κρήτης,\n– μια “πολιτική αγωγών” πετρελαίου και φυσικού αερίου,\n– εισαγωγή μέσω Αλεξανδρούπολης του αμερικανικού σχιστολιθικού αερίου και πετρελαίου στην Ευρώπη (που σε άλλες χώρες θα σήμαινε τεράστιο πολιτικό ζήτημα) και\n– εμμονή στον λιγνίτη.\nΤι σχέση έχουν αυτά με πράσινη πολιτική; Το ότι συμμετέχουν δύο “οικολόγοι” στην κυβέρνηση κάνει τα πράγματα ακόμα χειρότερα. Δεν αρκεί, φυσικά, για το πιο “προκλητικό” για πράσινους θέμα να βγάζεις μια ανακοίνωση ότι …διαφωνείς, αλλά να παραμένεις στήριγμα μιας από τις πιο αντι-οικολογικές κυβερνήσεις που έχουν περάσει από τη χώρα. Ούτε καν με τις υποχρεώσεις που προκύπτουν από την Συμφωνία του Παρισιού για το Κλίμα δεν είναι συμβατή μια τέτοια ενεργειακή και κλιματική πολιτική, ακόμα και αν πρωθυπουργός μπερδεύει την “δίκαιη ανάπτυξη” (!) με την “βιωσιμότητα”. Αυτή η πολιτική δεν είναι καν συμβατή με μια ορθολογική ανάλυση για το που πρέπει να στραφεί η οικονομία της χώρας μας αν θέλουμε να βγούμε πραγματικά από την κρίση. Μια χώρα που βλέπει προς το μέλλον, στρέφεται εκεί που μπορούν να δημιουργηθούν θέσεις εργασίας για τους άνεργους, εκεί που έχει “ρίζες” η κοινωνικά και οικολογικά υπεύθυνη οικονομία. Το αποδεικνύουν οι κινήσεις ακόμα και πετρελαϊκών χωρών που οργανώνουν την έξοδό τους από τα ορυκτά καύσιμα, το αποδεικνύουν οι επιλογές που κάνουν πανεπιστήμια, φορείς, ιδρύματα, επιχειρήσεις αποσύροντας τις επενδύσεις τους από εταιρίες ορυκτών καυσίμων, το αποδεικνύουν εκατοντάδες χιλιάδες πολίτες που στην Ευρώπη και στις ΗΠΑ μπορούν να κινητοποιηθούν για την ενεργειακή μετάβαση, την εποχή μετά τα ορυκτά καύσιμα.\nΤο δεύτερο που μου έκανε εντύπωση είναι η (επικριτική αλλά και υποκριτική) αναφορά του στις ακροδεξιές δυνάμεις. Σωστά ασκεί κριτική. Όμως μάλλον ξέχασε ότι ο ίδιος άνοιξε τον δρόμο για συμμετοχή σε μια κυβέρνηση της “αριστεράς” των ακροδεξιών και λαϊκιστών ΑΝΕΛ σε μια “προοδευτική συμπόρευση”. Όταν, λοιπόν, ο ίδιος ανοίγει τον δρόμο για την κατάργηση των διαχωριστικών γραμμών με την ακροδεξιά (νομίζω ότι μόνο στο πεδίο του ποδοσφαίρου υπήρξε αντιπαράθεση με τους …ακροδεξιούς από την πλευρά των ΣΥΡΙΖΑίων βουλευτών) πώς μπορεί να πείσει ότι αυτά που λέει, είναι αυτά που υλοποιεί…\nΔεν ξέρω τι είπε η πράσινη Ska Keller που συμμετείχε σε ένα από τα πάνελ, ξέρω όμως ότι της ζητήσαμε να συναντηθεί με δύο από τις πιο σημαντικές πρωτοβουλίες πολιτών, αυτήν για τις εξορύξεις πετρελαίου στην Ήπειρο και αυτήν για το πρώην αεροδρόμιο του Ελληνικού. Ελπίζω να ανέφερε τουλάχιστον δύο από τα πιο σημαντικά πολιτικά θέματα που δείχνουν πόσο απέχει η συνθηματολογία από την εφαρμοζόμενη πολιτική από πλευράς κυβέρνησης. Πολιτικές που δεν είναι μόνο αντίθετες στην προστασία του περιβάλλοντος, αλλά αναδεικνύουν – κυρίως – ένα οικονομικό μοντέλο που βρίσκεται στον αντίποδα της πράσινης οικονομίας, της σύγχρονης οικονομίας.\nΦυσικά πολλά μπορεί να πει κανείς για τις διαφορές που μπορεί να έχει ένα πράσινο σχήμα από άλλες πολιτικές οικογένειες σε θέματα δημοκρατίας, ανθρωπίνων δικαιωμάτων, κοινωνικής πολιτικής, ισότητας, κοινωνικής δικαιοσύνης, το μέλλον της Ευρώπης, της εργασίας, της κοινωνικής ένταξης, της ασφάλειας, του περιβάλλοντος κα. Ναι, προφανώς δεν είμαστε εμείς που θα αρνηθούμε έναν δημόσιο πολιτικό διάλογο για τα σοβαρά πολιτικά προβλήματα της χώρας και της Ευρώπης, Αλλά η κυβέρνηση είναι “μανούλα” στο άλλα να λέει σε επικοινωνιακό επίπεδο και άλλα να κάνει στην καθημερινή πολιτική. Γιαυτό στην πολιτική χρειάζονται και οι συνθέσεις αλλά και οι αντιπαραθέσεις ώστε η κοινωνία να αντιλαμβάνεται τι πραγματικά εκφράζει κάθε πολιτικός χώρος.\nΑυτή η προσπάθεια “εναγκαλισμού” των οικολόγων σε άλλες κομματικές στέγες δεν είναι καινούργια και δεν είναι τυχαίο ότι απέτυχε. Ήδη από την δεκαετία του 80 θυμάμαι την αριστερά να λέει ότι σε αυτήν χωράνε όλοι, και οι οικολόγοι, ότι χωρίς αυτήν δεν μπορεί να υπάρξει οικολογία. Το ίδιο αποπειράθηκε να κάνει και το ΠΑΣΟΚ τόσο στις “καλές” όσο και στις “κακές” εποχές του. Είναι μια πολιτική απάτη όλο αυτό. Αντιπολιτευτικά μπορεί να ισχυρίζεται κανείς – ιδιαίτερα ο Α, Τσίπρας – ότι θέλει. Όμως, όταν πρέπει να το αποδείξει στην κυβερνητική πολιτική, τότε αποτυγχάνει πλήρως. Και γιαυτό προσπαθεί να καλύψει την αποτυχία της η σημερινή κυβέρνηση με επικοινωνιακούς χειρισμούς και προσκλήσεις για “προοδευτικές συμπαρατάξεις”. Το είχαν κάνει κι άλλοι εδώ και δεκαετίες, δεν είναι πρωτότυποι σε αυτό.\nΥπάρχει, όμως, ένας σημαντικός κίνδυνος σε όλα αυτά, η απουσία πολιτικών ταυτοτήτων, “όλα ένας χυλός”, απομακρύνει τους πολίτες από την πολιτική και μετατρέπει την πολιτική σε υπόθεση “επικοινωνιακών” χειρισμών. Ή στρέφει τους πολίτες σε δήθεν αντι-συστημικές επιλογές που είναι αυτές ακριβώς που διατηρούν την χειρότερη εκδοχή του συστήματος. Και δεν πρέπει να συμβάλλουμε σε αυτό.\nΟΙ Πράσινοι είναι μια πραγματική δύναμη αλλαγής του συστήματος αφού προωθούν αλλαγές που δεν είναι επιφανειακές κι εύκολες, αλλά προχωράνε στις ρίζες του συστήματος. Και γι’ αυτό οι πρόθυμοι για αυτές τις αλλαγές είναι λιγότεροι από αυτούς που πραγματικά έχουν συμφέρον από αυτές τις ριζικές αλλαγές μια κι αφορούν τη ζωή μας και το μέλλον των παιδιών μας και του πλανήτη, απαιτούν να αλλάξοπυμε πολιτικές αλλά να αλλάξουμε κι εμείς.\nPosted on 17/03/2018 in Άρθρα, Διάλογος-απόψεις, Στα Media


Σε κλοιό κακοκαιρίας η χώρα, κυρίως στην Κέρκυρα και στην Κεφαλλονιά. Τι συμβαίνει στην Αττική.\nΠροβλήματα ηλεκτροδότησης σημειώθηκαν σε Αρκαδία, Κορινθία και Λακωνία. Επίσης, προβλήματα στους δρόμους σημειώνονται λόγω της βροχόπτωσης από τις πρώτες πρωινές ώρες και στην Αττική με αποτέλεσμα να υπάρξουν προβλήματα στους δρόμους και η Πυροσβεστική να δεχθεί κλήσεις για απάντληση υδάτων. Έντονα είναι τα κυκλοφοριακά προβλήματα στους δρόμους της Αθήνας, με ιδιαίτερα αυξημένη την κίνηση στον Κηφισό, στη λεωφόρο Κηφισίας, στη Μεσογείων, στην Αλεξάνδρας, στην Ποσειδώνος -ιδιαίτερα από το ύψος του Ελληνικού έως τον Φλοίσβο- καθώς και στην Βασ. Σοφίας.\n▪ Αττική 🏛 http://bit.ly/14DcYK8 &\n▪ Θεσσαλονίκη ♖ http://bit.ly/1yfiv7q\nΠροβλήματα σημειώνονται και στα Χανιά: Οι σταθμοί του δικτύου του Εθνικού Αστεροσκοπείου Αθηνών-meteo κατέγραψαν πανελλαδικά τα μεγαλύτερα ύψη βροχόπτωσης έως τις 08:30 το πρωί της Τετάρτης στον Αλικιανό και στο Ακρωτήριο Χανίων (64 και 63 χιλιοστά αντίστοιχα), στο Σπήλι Ρεθύμνου (52), στο κέντρο των Χανίων (46), στον Πλατανιά Χανίων (46), στην Ασή Γωνιά Χανίων (43), στην Παλαιοχώρα Χανίων (41) και στις Βρύσες Χανίων (39 χιλιοστά)\nMέσω στρατιωτικής γέφυρας τύπου Μπέλεϋ πραγματοποιείται από το πρωί η κίνηση των οχημάτων προς τον Αλικιανό, καθώς από την κακοκαιρία υποχώρησε τμήμα της προσωρινής διάβασης που είχε δημιουργηθεί για την εξυπηρέτηση των κατοίκων της περιοχής\nΓια σήμερα Τετάρτη η ΕΜΥ προβλέπει ισχυρές βροχές και καταιγίδες στις περισσότερες περιοχές της χώρας που θα συνοδεύονται κατά τόπους από χαλαζοπτώσεις. Σταδιακή εξασθένηση των φαινομένων αναμένεται από τις απογευματινές ώρες και από τα δυτικά.\nΟι άνεμοι θα πνέουν νότιοι νοτιοανατολικοί 5 με 7 και στα δυτικά πελάγη πρόσκαιρα τοπικά 8 μποφόρ. Η θερμοκρασία θα σημειώσει μικρή πτώση.\nΓια την Πέμπτη προβλέπονται στην ανατολική Μακεδονία,τη Θράκη,την ανατολική και νότια νησιωτική χώρα νεφώσεις με βροχές και σποραδικές καταιγίδες, κατά τόπους ισχυρές στη Θράκη,τα νησιά του ανατολικού Αιγαίου και τα Δωδεκάνησα με βαθμιαία εξασθένηση από το μεσημέρι.\nΟι άνεμοι θα πνέουν από νότιες διευθύνσεις 3 με 5 μποφόρ και το πρωί\nστο ανατολικό Αιγαίο έως 6 μποφόρ. Η θερμοκρασία σε μικρή άνοδο ως προς τις μέγιστες τιμές.\n(με πληροφορίες από ΑΠΕ-ΜΠΕ, ΕΡΤ, ΣΚΑΪ)\nTags: ΚΑΚΟΚΑΙΡΙΑ ΕΝΤΟΝΑ ΦΑΙΝΟΜΕΝΑ\nΤα Ζώδια σήμερα Παρασκευή 17/9/2021


Πάρκερ: «Πρέπει να φύγω» - Onsports.gr\nΔημήτρης Δρίζος\t06 Ιουνίου 2011, 09:04\nΠάρκερ: «Πρέπει να φύγω»\nΟ μέσος της Γουέστ Χαμ, Σκοτ Πάρκερ εξέφρασε την επιθυμία του να αποχωρήσει από τα «σφυριά» για μια ομάδα που θα αγωνίζεται στην Πρέμιερ Λιγκ.\nΟ Πάρκερ βρίσκεται ήδη σε συζητήσεις με την διοίκηση της Γουέστ Χαμ για να αποσαφηνιστεί το μέλλον του και παραδέχθηκε πως θα πρέπει να βρει μια ομάδα που να αγωνίζεται στην Πρέμιερ Λιγκ για να διατηρήσει την θέση του στην Εθνική ομάδα της Αγγλίας.\n«Φυσικά και πρέπει να φύγω. Όλοι θέλουν να παίζουν στην Πρέμιερ Λιγκ και εγώ δεν αποτελώ εξαίρεση. Είμαι σίγουρος πως η διοίκηση θα με καλέσει και θα ξεκαθαρίσουμε τα πράγματα», δήλωσε ο διεθνής μέσος.


Λεξιστορείν: Το ρήμα προμηθεύω! | Η ΡΟΔΙΑΚΗ\nΛεξιστορείν: Το ρήμα προμηθεύω!\nΗμερομηνία 06/09/18 21:45\nΤο ρήμα έχει σήμερα τη σημασία δίνω σε κάποιον κάτι που του είναι απαραίτητο . Η πρώτη του σημασία όμως κατά την αρχαιότητα ήταν προνοώ - φροντίζω μιας και ετυμολογικά προέρχεται από το ουσιαστικό Προμηθέας που είναι σύνθετο από το πρό + μήτις ( η σκέψη) και σημαίνει αυτός που σκέφτεται με λογική πριν προβεί σε κάποια ενέργεια, ο προνοητικός . Η πράξη του Προμηθέα να δωρίζει και να προσφέρει στον άνθρωπο τη σοφία της Αθηνάς και τη φωτιά του Ηφαίστου ήταν η αιτία της σημασιολογικής αλλαγής του ρήματος.


Το πλανόδιο μπονζάι | Παυλίνα Μάρβιν\nΤο πλανόδιο μπονζάι\nΤριγύριζε το μικρό Mπονζάι. Αποφασισμένο στην αρχή, αφιοσιωμένο. Ρωτούσε πάντοτε: «Εγώ Μπονζάι, εσείς;». Δεν του απαντούσαν πάντοτε. Κάποτε, το μπέρδεψαν με μποστάνι. Άλλοτε, ερωτεύτηκε μια ρώσικη νουβέλα. «Είμαι Μπονζάι, το υπέρμικρο διήγημα», της είπε. «Ω, ναι, εξαίρετα τα μπαλέτα μπολσόι! Τί ευγενής η πρόθεσή σας! Μα, λυπάμαι, είστε τόσο μικροκαμωμένο, που στέκεται αδύνατον να σας μάθω να χορεύετε. Τόσο μικρόσωμο που είστε, πόσο θα σας ταλαιπωρήσουν οι διασκελισμοί..». Σιωπηλό έφυγε εκείνο. Στο λίγότερο χιόνι, ίσως μ’αναγνωρίσουν, σκέφτηκε, και τρύπωσε στην πατατούκα ενός ταξιδιώτη.\nΣε μια υπόγεια παρισινή βιβλιοθήκη, γεμάτη στριμωγμένους, καταρραμένους ενδεκασύλλαβους, «είμαι Mπονζάι», αποτόλμησε ξανά, «το υπέρμικρο διήγημα». «Μπόνσουάρ» αποκρίθηκε τρεκλίζοντας ο πιο μεθυσμένος όλων και κακάσκημος σαν γαλατικό σκυλί, «μπόνσουάρ», επανέλαβε καχύποπτα, εξφενδονίζοντας αυτή τη φορά μια μεγάλη ποσότητα ξερατών πάνω στο ανυποψίαστο είδος, εκκεντρικά προσκαλώντας το να συμποσιαστεί. «Μιαν άλλη φορά», ψέλισσε το μικρό Μπονζάι προσπαθώντας μάταια να ερμηνεύσει τις παραφορές. «Τώρα, καλύτερα να γυρίσω σπίτι. Μπόνσουάρ», προσέθεσε πικρά, και πήρε το οτομοτρίς.\nΤί θλιβερή επιστροφή. Το μικρό Μπονζάι, δεν φαντάστηκε ποτέ του πόσο δύσκολο είναι να μιλήσεις με άλλη γλώσσα. Το μόνο που ήθελε, ήταν κάποιον ν’αγαπήσει τη σύντομη ιστορία του. Στα κρυφά, είχε μάλιστα επιθυμήσει μια συνοδοιπορία που να οδηγήσει σε καινούργιες ιστορίες. Δεν πίστευε σε τίποτα, εκτός, σ’ αυτό το ταίριασμα. Το ταίριασμα είναι συνήθως αναπάντεχο, είχε διαβάσει κάπου. Τελικά, απευθύνθηκε στην ιαπωνική πρεσβεία. Στη γραμματεία του είπαν, πως δεν προβλέπονται άλλα ραντεβού έξω απ’τα ανθρώπινα. Ζήτησε δικαίωμα να διαμαρτυρηθεί. «Τα λογοτεχνικά είδη δεν προβλέπεται να διαμαρτύρονται εδώ, ούτε καν οι συγγραφείς», απάντησε η γραμματέας, μικραίνοντας ακόμη πιο πολυ τα μάτια της.\nΤο μικρό Μπονζάι, μάζεψε από το πάτωμα τα φύλλα του, και σκυφτό προχώρησε προς την έξοδο. Λίγο πριν εξέλθει και της μεγαλύτερης, αποχαιρετιστήριας καγκελόπορτας του κτιρίου, μπουρινιασμένο καθώς ήταν, σκόνταψε πάνω σε μιαν όμορφη γηραιά γλάστρα. Επρόκειτο μάλλον για τον πιο μεγαλοπρεπώς χαριτωμένο φυτικό νανισμό που συνάντησε ποτέ. «Με συγχωρείτε», έσπευσε να πει γοητευμένο. «Παρακαλώ πολύ», του αποκρίθηκε ευγενικά εκείνη, και συνέχισε επιδεικνύοντας περήφανα τους περιποιημένους της βλαστούς: «Εγώ Μπονζάι, εσείς;»\n~ από pavlinamarvin στο Απρίλιος 17, 2013.\nThis entry was posted on Απρίλιος 17, 2013 at 12:16 μμ and is filed under Ιστορίες του βρέφους, Μάρβιν.You can follow any responses to this entry through the RSS 2.0 feed.You can leave a response, or trackback from your own site.\nPrevious: Γλυκιά Συνομιλία\nNext: H αναβολή


20 συμβουλές γονικού ελέγχου\nΚύριος » Πως να » 20 συμβουλές γονικού ελέγχου\nΤα παιδιά που περιηγούνται στο Διαδίκτυο απέχουν πάντα μερικά μόνο κλικ από πληροφορίες που είναι επιβλαβείς για αυτά. Η βία και η πορνογραφία, καθώς και οι κλήσεις προς εξτρεμισμό ή απειλή κατά τη συνομιλία, μπορούν να εμφανιστούν στην οθόνη, τόσο αιτημένες όσο και ανεπιθύμητες. Ωστόσο, υπάρχουν πολλές επιλογές για τους γονείς να επιτρέπουν στα παιδιά να χρησιμοποιούν το Διαδίκτυο χωρίς καμία ανησυχία.\n01 Ξεκινήστε τη συνομιλία\nΤα παιδιά περνούν κατά μέσο όρο έντεκα ώρες την εβδομάδα στο Διαδίκτυο. Τα δύο τρίτα έχουν αρνητικές εμπειρίες, όπως να βλέπουν πορνογραφία ή να απειλούνται κατά τη συνομιλία. Λιγότερα από τα μισά παιδιά μοιράζονται αυτές τις αρνητικές εμπειρίες με τους γονείς. Ως αποτέλεσμα, οι γονείς δεν μπορούν να βοηθήσουν το παιδί να επεξεργαστεί το συμβάν και επίσης επιμένουν στην ιδέα ότι η ενεργή προστασία δεν είναι απαραίτητη. Ωστόσο, οι γονείς παίζουν σημαντικό ρόλο όταν τα παιδιά τους μαθαίνουν πώς να χρησιμοποιούν μέσα. Το πιο σημαντικό από κάθε τεχνική βοήθεια είναι επομένως να συζητάμε με το παιδί τι κάνει στο Διαδίκτυο και τι συμβαίνει εκεί. Καλά εργαλεία για αυτές τις συνομιλίες μπορείτε να βρείτε στη διεύθυνση www.mijnkindonline.nl.\nΑυτό που είναι απλώς νέα για έναν ενήλικα μπορεί γρήγορα να έχει περισσότερο αντίκτυπο σε ένα παιδί.\n02 Πρόγραμμα περιήγησης φιλικό για παιδιά\nΓια παιδιά έως 8 ή 9 ετών, οι γονείς μπορούν να εγκαταστήσουν ένα ειδικό πρόγραμμα περιήγησης, το οποίο προστατεύει τα παιδιά από ιστότοπους με ανεπιθύμητο περιεχόμενο. Ένα παράδειγμα αυτού είναι το πρόγραμμα περιήγησης MyBee, το οποίο μπορείτε να κατεβάσετε δωρεάν από το www.mybee.nl. Το MyBee είναι ένα προϊόν του παρόχου τηλεπικοινωνιών KPN που το προσφέρει δωρεάν και έτσι θέλει να συνεισφέρει σε ένα «καλύτερο Διαδίκτυο για παιδιά». Υπάρχουν τώρα εκδόσεις για Windows και Mac και η έκδοση iPad θα πρέπει να κυκλοφορήσει αυτό το καλοκαίρι. Μέσα στο MyBee μπορούν να δημιουργηθούν χρήστες οι οποίοι, με βάση την ηλικία, μπορούν να επισκεφθούν τους ιστότοπους που είναι κατάλληλοι για αυτούς. Το MyBee διακρίνει τα παιδιά από 0 έως 3 ετών, 3 έως 7 ετών και 7 έως 10 ετών.\nΤο MyBee υποστηρίζει πολλούς χρήστες, ο καθένας με τη δική του πρόσβαση στο Διαδίκτυο με βάση την ηλικία και τους κανόνες.\n03 Ανάπτυξη προς θετικό περιεχόμενο\nΓια παιδιά, όχι μόνο πρέπει να αναζητούνται ασφαλείς ιστότοποι, αλλά και για ιστότοπους που ταιριάζουν με το επίπεδο και το ενδιαφέρον. Τι είναι διασκεδαστικό για ποια ηλικία; Μια σημαντική πτυχή του MyBee είναι ότι σας βοηθά να βρείτε κατάλληλους ιστότοπους. Το MyBee διαθέτει τρεις τύπους ιστότοπων: ιστότοπους εγκεκριμένους από τους γονείς σας, ιστότοπους εγκεκριμένους από τους συντάκτες του MyBee και ιστότοπους εγκεκριμένους από άλλους γονείς. Ανά παιδί μπορεί να οριστεί ποια κατηγορία μπορεί να επισκεφτεί. Οι γονείς που ανακαλύπτουν έναν ωραίο ιστότοπο μπορούν να το αξιολογήσουν μέσω του Website Evaluate Δίνουν μια ηλικία και τους ενημερώνουν εάν η αξιολόγηση μπορεί να κοινοποιηθεί σε άλλους γονείς.\nΗ ηλικία και οι ρυθμίσεις που επιλέγονται από τους γονείς καθορίζουν ποιες τοποθεσίες μπορεί να επισκεφτεί ένα παιδί με το πρόγραμμα περιήγησης MyBee.\n04 Τεχνολογία ως λύση\nΗ εκπαίδευση στα μέσα ενημέρωσης είναι το μέρος της γονικής εκπαίδευσης που βοηθά το παιδί να μάθει πώς να χρησιμοποιεί μέσα όπως τηλεόραση, ταινίες, παιχνίδια και το Διαδίκτυο με συνειδητό, ευχάριστο και ασφαλή τρόπο. Η εκπαίδευση των μέσων αφορά την τόνωση της χρήσης, τη διδασκαλία δεξιοτήτων για τον χειρισμό των μέσων και τον περιορισμό του περιεχομένου και της διάρκειας. Όλοι οι γονείς έχουν περισσότερο ή λιγότερο επίγνωση της εκπαίδευσης στα μέσα ενημέρωσης. Στην πραγματικότητα, ένα παιδί απαιτεί σχεδόν συνεχή παρακολούθηση στο Διαδίκτυο, αλλά αυτό είναι φυσικά δύσκολο και συχνά δεν είναι επιθυμητό. Το λογισμικό γονικού ελέγχου μπορεί να αναλάβει μέρος αυτής της εργασίας.\nΤο λογισμικό γονικού ελέγχου είναι πιο γνωστό για τον αποκλεισμό κακών ιστότοπων, αλλά μπορεί να έχει και να σημαίνει πολύ περισσότερα.\n05 Άφθονο εφοδιασμό\nΤο φάσμα των προγραμμάτων γονικού ελέγχου είναι πολύ μεγάλο και πολύ διαφορετικό. Παρ 'όλα αυτά, προϊόντα μερικές φορές εξαφανίζονται από την αγορά, τα οποία προφανώς δεν είναι αρκετά επιτυχημένα. Είναι επομένως σημαντικό κατά την επιλογή ενός προϊόντος για γονικό έλεγχο να έχει αποδειχθεί κατά προτίμηση για αρκετά χρόνια. Υπάρχουν πολλά από αυτά. Τα γνωστά προϊόντα γονικού ελέγχου είναι το Ολλανδικό YourSafetynet (δοκιμαστική έκδοση μέσω του www.yoursafetynet.com), το Windows Live Family Safety από τη Microsoft (θα εγκατασταθεί μέσω του download.live.com) και η αγγλική γλώσσα Net Nanny που περιλαμβάνεται σε διάφορα σουίτες ασφαλείας (διαθέσιμες για λήψη). μέσω www.netnanny.com).\nΤο Yoursafetynet είναι ένα ολλανδικό προϊόν για ασφαλές Διαδίκτυο για παιδιά.


Giannina - Kerkyra | 01/02/2015 | Ertzan\nΔημοσιεύτηκε\tΚυριακή, 01 Φεβρουαρίου 2015 15:59, Tipster: Ertzan\nΠΑΣ Γιάννενα και η Κέρκυρα έρχονται για την 21η αγωνιστική του Πρωταθλήματος.\nΉρθε στην έδρα της φορμαρισμένης Ξάνθης και τελικά έφυγε με βαθμό παίρνοντας ισοπαλία 1-1. O Κλεϊτον άνοιξε το σκορ στο 54 για να απαντήσει ο Τσάβες στο 75, είχε φάσεις το παιχνίδι όμως καμία δεν κατάφερε τελικά να βάλει το νικητήριο γκολ.\nΣτο Κύπελλο ηττήθηκε στον ΑΟ Χανιά εντός με 1-2. Αν και προηγήθηκε τα Χανιά ισοφάρισαν και έκαναν την ανατροπή ισοφαρίζοντας το σκορ του πρώτου αγώνα. Το παιχνίδι πήγε στην παράταση και από κει στα πέναλτι και τελικά ο ΠΑΣ αποκλείστηκε με 5-3.\nΣτα αγωνιστικά δεν υπάρχει κάποιο σοβαρό αγωνιστικό πρόβλημα.\nΗ Κέρκυρα αποκλείστηκε στο Κύπελλο στην ΑΕΚ χάνοντας με 2-0 στο ΟΑΚΑ. Στο πρωτάθλημα όμως κέρδισε την Βέροια με 4-0. Στα πρώτα 22 λεπτά το σκορ ήταν 3-0 και 5 λεπτά πριν το τέλος του αγώνα έγινε το 4-0.\nΣτα αγωνιστικά η αποστολή αποτελείται από Σέτκους, Κουτζαβασίλης, Καρντόζο, Ντιμιτρόφσκι, Ντιόγκο, Γκόμες, Χαβίτο, Καϊκούτ, Λεάλ, Μαρκόφσκι, Χουμπούτια, Φάμπιο, Ανδρεόπουλος, Βενέτης, Γεωργακόπουλος, Ζορμπάς, Κόντος, Κρητικός, Μανωλάς, Σιόντης.\nΗ Κέρκυρα προέρχεται από μεγάλη νίκη απέναντι στην Βέροια (ας μην συζητήσουμε το πως) και ο ΠΑΣ ψάχνει την νίκη μετά έξι αγωνιστικές. Εγώ δεν θα επιλέξω εδώ νικητή αλλά διαβάζω πως το γήπεδο είναι σε πολύ άσχημη κατάσταση λόγο βροχόπτωσης ποντάροντας λοιπόν στον αγωνιστικό χώρο κυρίως θα πάμε με το Under 2.5\nΤελευταία τροποποίηση στις Κυριακή, 01 Φεβρουαρίου 2015 19:09\nΚυριακή, 01 Φεβρουαρίου 2015 17:15


Τριάνταπέντε χρόνια Αθλητικό Σωματείο ΕΥΓΕΡΟΣ - Τμήματα Τέννις και Ποδοσφαίρου - KefaloniaToday.com\nΕΙΣΤΕ ΕΔΩ: Home / Ψυχαγωγια / Τριανταπεντε χρονια Αθλητικο Σωματειο ΕΥΓΕΡΟΣ – Τμηματα Τεννις και Ποδοσφαιρου\nΤριάνταπέντε χρόνια Αθλητικό Σωματείο ΕΥΓΕΡΟΣ – Τμήματα Τέννις και Ποδοσφαίρου\n26 Σεπτεμβρίου, 2015 3:12 μμ\nΤο Αθλητικό Σωματείο ΕΥΓΕΡΟΣ σας καλεί να γυμναστείτε στα τμήματα:\nBaby tennis: για παιδιά 3-4 χρονών.\nMini tennis: από 5-6 χρονών.\nΠαιδικά τμήματα εκμάθησης, από 7 -12 χρονών.\nΠαιδικά τμήματα αγωνιστικά,από 7-12 χρονών.\nΤμήμα ενηλίκων αρχαρίων.\nΤμήμα ενηλίκων προχωρημένων.\nΈναρξη μαθημάτων,1η Οκτωβρίου στα γήπεδα τέννις 4 και 5 του Δημοτικού\nΑθλητικού Κέντρου Αργοστολίου. Εγγραφές – Πληροφορίες: 6974768878 ,\nΜαραβέγια Σοφία και Γασπαρινάτου Αλεξάνδρα ,καθ. Φυσικής Αγωγής.\nΤμήμα Ποδοσφαίρου junior για παιδιά 7-10 χρονών.\nΤμήμα Ποδοσφαίρου παιδικό από 10 ετών και άνω.\nΟι προπονήσεις ποδοσφαίρου θα διεξάγονται στο ΕΑΚ Φαρακλάτων και\nFiled Under: Ψυχαγωγια Tagged With: Αθλητικο Σωματειο ΕΥΓΕΡΟΣ, ποδοσφαιρο, τεννις


Παπαγάλος που «μιλάει» ελληνικά «έβρισε» τους πυροσβέστες που πήγαν να τον σώσουν (βίντεο) - Ξυπνήστε ρε\nΠαπαγάλος που «μιλάει» ελληνικά «έβρισε» τους πυροσβέστες που πήγαν να τον σώσουν (βίντεο)\nΠρόκειται για την Τζέσι, έναν πολύγλωσσο παπαγάλο Μακάου, που μάλιστα ξέρει να μιλά Ελληνικά και τουρκικά, που απολάμβανε την στέγη του σπιτιού ενός γείτονα στο βόρειο Λονδίνο και αρνήθηκε την βοήθεια της πυροσβεστικής, λέγοντάς τους να «πάνε να γ@@@@».\nΌταν οι πυροσβέστες απέτυχαν να τον κατεβάσουν, τους συμβούλευσαν πως μπορεί να ήταν λίγο πιο τυχεροί αν του έλεγαν «σ’ αγαπώ», μια φράση στην οποία η Τζέσι απάντησε «κι εγώ σας αγαπώ». Αλλά στη συνέχεια, θέλοντας να τους δείξει ότι δεν ήθελε να κατέβει, τους έβρισε και πάλι και πήγε και κάθισε στη στέγη ενός γειτονικού σπιτιού.\nΟ παπαγάλος που μιλά επίσης τουρκικά και ελληνικά, σύμφωνα με τον ιδιοκτήτη του, επέλεξε να βρίσει τους πυροσβέστες στα αγγλικά.\nΟ επικεφαλής της ομάδας διάσωσης δήλωσε στο SWNS:\n«Η Τζέσι βρισκόταν στην ίδια στέγη επί τρεις ημέρες και υπήρχαν ανησυχίες πως ίσως ήταν τραυματισμένη και γι’ αυτό δεν κατέβαινε από εκεί. Ο υπεύθυνος της ομάδας ήταν ο πρόθυμος εθελοντής που ανέβηκε στη σκάλα για να προσπαθήσει να κατεβάσει την Τζέσι. Μας είπαν ότι για να έρθουμε πιο κοντά με τον παπαγάλο, θα πρέπει να της πούμε ‘σ’ αγαπώ’, κάτι που έκανε και ο εθελοντής. Κι ενώ η Τζέσι απάντησε «σ’ αγαπώ κι εγώ’, στη συνέχεια ανακαλύψαμε ότι ήταν λίγο αθυρόστομη και άρχισε να μας βρίζει προς μεγάλη μας έκπληξη».\nΩστόσο, σύντομα έγινε φανερό ότι η Τζέσι δεν υπέφερε από κάποιον τραυματισμό και τελικά έφυγε από την συγκεκριμένη στέγη και πήγε σε μια άλλη.\nΣτη συνέχεια, πάντως, η Τζέσι επέστρεψε στο σπίτι της, και μάλιστα η πυροσβεστική δημοσίευσε ένα βίντεο στο Twitter που την δείχνει να λέει «ευχαριστώ».


Το έριξε στα ερωτικά τραγούδια και στις υπερβολές ο Ερντογάν - «Η Δύση πεινάει και στην Τουρκία δεν έχουμε πρόβλημα» - News Freedom\nΑρχική Διεθνή Το έριξε στα ερωτικά τραγούδια και στις υπερβολές ο Ερντογάν – «Η...\nΤο έριξε στα ερωτικά τραγούδια και στις υπερβολές ο Ερντογάν – «Η Δύση πεινάει και στην Τουρκία δεν έχουμε πρόβλημα»\nΑιχμηρές «απαντήσεις» από την αντιπολίτευση\n«Βλέπετε τα χάλια των ΗΠΑ έτσι\n; Βλέπετε τα χάλια της Αγγλίας; Δεν έχουν βενζίνη. Τα ίδια στη Γερμανία με ουρές. Στη Γαλλία έχουν ουρές δεν βρίσκουν τρόφιμα. Δόξα τω Θεώ στην Τουρκία, εμείς δεν έχουμε τέτοιο πρόβλημα», τόνισε με νόημα ο Ρετζέπ Ταγίπ Ερντογάν από το βήμα συνεδρίου, που διεξήχθη πρόσφατα.\nΟ αρχηγός της αξιωματικής αντιπολίτευσης στην Τουρκία, Κεμάλ Κιλιντσντάρογλου, έσπευσε να απαντήσει από την κουζίνα του σπιτιού και ουσιαστικά διέψευσε τα λεγόμενα του «Σουλτάνου».\nΜεταξύ άλλων, ο επικεφαλής των Κεμαλιστών είπε: «Ο Ερντογάν ισχυρίζεται πως οι Αμερικανοί, οι Άγγλοι και οι Γερμανοί ζουν σε άθλιες συνθήκες και πεινούν. Γιατί το κάνει αυτό; Διότι ο Ερντογάν ετοιμάζει το αφήγημα, για τον μαύρο χειμώνα και τις άθλιες συνθήκες που θα ζήσει ο τουρκικός λαός. Λέει ψέματα για να προετοιμάσει τον λαό στην τραγωδία».\n«Αχ, αγάπη μου»\nΠαράλληλα, ιδιαίτερη αίσθηση προκάλεσαν τα ερωτικά τραγούδια του Ερντογάν, μπροστά στους νεολαίους του κόμματός του. «Αχ αγάπη μου, αυτή η ζωή δίχως εσένα δεν αντέχεται, αχ αγάπη μου, αυτή η ταλαιπωρία δεν αντέχεται», τραγουδούσε ο Τούρκος πρόεδρος.\n«Ηγέτη μας αυτή η ζωή δίχως εσένα δεν αντέχεται, αυτή η ταλαιπωρία δεν αντέχεται», τού απάντησαν οι νέοι, παραφράζοντας το τραγούδι.\nΠροηγούμενο άρθροΙωάννα Τούνη – Δημήτρης Αλεξάνδρου: Απαντούν στο ενδεχόμενο ενός γάμου (Βίντεο)\nΕπόμενο άρθροΥπέρ της υποψηφιότητας Λοβέρδου ο φανατικός «αντισυριζαίος» Σπύρος Καρανικόλας


10+1 ΜΥΣΤΙΚΑ ΟΜΟΡΦΙΑΣ ΠΟΥ ΤΑ ΜΟΝΤΕΛΑ ΔΕΝ ΘΕΛΟΥΝ ΝΑ ΜΑΘΕΙΣ! - Piraeus365\nHome ΚΟΙΝΩΝΙΑ 10+1 ΜΥΣΤΙΚΑ ΟΜΟΡΦΙΑΣ ΠΟΥ ΤΑ ΜΟΝΤΕΛΑ ΔΕΝ ΘΕΛΟΥΝ ΝΑ ΜΑΘΕΙΣ!\n10+1 ΜΥΣΤΙΚΑ ΟΜΟΡΦΙΑΣ ΠΟΥ ΤΑ ΜΟΝΤΕΛΑ ΔΕΝ ΘΕΛΟΥΝ ΝΑ ΜΑΘΕΙΣ!\nPosted By: piraeus365on: Μάρτιος 17, 2019 In: ΚΟΙΝΩΝΙΑNo Comments\nΣίγουρα θα έχεις παρατηρήσει ότι τα μοντέλα της Victoria’s Secret δείχνουν πάντα λαμπερά και όμορφα. Και μπορεί μέχρι τώρα να έχεις ακολουθήσει πολλές από τις συμβουλές ομορφιάς που αυτά έχουν μοιραστεί μαζί σου, όμως ποτέ δεν καταφέρνεις να δεις το ίδιο αποτέλεσμα με εκείνα.\nΜήπως αυτό οφείλεται στο ότι τα μοντέλα δεν έχουν μοιραστεί όλα τους τα μυστικά ομορφιάς μαζί σου; Δυστυχώς υπάρχουν beauty tips που δεν θέλουν να μάθεις. Παρακάτω όμως, μπορείς να διαβάσεις ποια ακριβώς είναι αυτά και φυσικά να τα εφαρμόσεις!\nΣωστή κατανάλωση νερού\nΟ γενικός κανόνας θέλει να πίνεις 8 ποτήρια νερό ημερησίως. Βέβαια ο κάθε οργανισμός είναι διαφορετικός και έχει άλλες ανάγκες. Για κάποιον που ζει σε ήπιο κλίμα συνιστάται να πίνει 30ml νερό για κάθε κιλό του βάρους του.\nΟι σωστές ώρες για να ξυριστείς είναι είτε το απόγευμα, είτε μισή ώρα αφότου ξυπνήσεις, καθώς το πρησμένο δέρμα μπορεί να χαλάσει το ξύρισμα.\nΗ Victoria Brito, μοντέλο της Victoria’s Secret ακολουθεί την εξής τακτική για να μειώσει τις σακούλες κάτω από τα μάτια της: Κόβει τις πατάτες σε ροδέλες και στη συνέχεια τος τοποθετεί στην πληγείσα περιοχή.\nΌχι στις μουτζούρες\nΑν βάζετε μάσκαρα και δεν θέλετε να μουτζουρωθείτε ο καλύτερος τρόπος είναι να αφήσετε κάθε στρώση μάσκαρα να στεγνώσει. Αυτό θα γίνει με την χρήση “ασπίδας”, όπως πχ την πιστωτική σας κάρτα. Κρατήστε την πίσω από τις βλεφαρίδες σας.\nΤα μοντέλα σπάνια φοράνε make up εκτός της πασαρέλας και ο λόγος γιατί όσο καλό και αν είναι το make up σου, επιβαρύνει την επιδερμίδα σου. Αν φοράς συνέχεια make up μπορεί να αποκτήσεις μέχρι και ρυτίδες πρόωρα.\nΓια όποια έχει κάνει δίαιτα έστω και μια φορά στη ζωή της, ξέρει πόσο σημαντικές είναι οι ημέρες των ελεύθερων γευμάτων, στα οποία μπορεί να φάει ότι της έχει λείψει περισσότερο. Αυτό βέβαια δεν σημαίνει ότι η δίαιτα τελειώνει εκεί.\nΠάγος στο πρόσωπο\nΜπορείς να ξεκινήσεις να κάνεις απαλό μασάζ με πάγο στο πρόσωπο σου, αν θέλεις να το διατηρήσεις σφριγηλό και φρέσκο.\nΤα Don’ts στη γυμναστική\nΠοτέ μα ποτέ μην ξεκινάτε να γυμνάζεστε ενώ φοράτε make up. Ο ιδρώτας σε συνδυασμό με αυτό το προϊόν μπορούν να προκαλέσουν ακμή στο δέρμα σας. Οπότε λοιπόν, από εδώ και πέρα ξεβάφεστε πριν το γυμναστήριο.\nΤα μοντέλα συνηθίζουν να κάνουν μάσκες με χρυσό πριν από κάθε μεγάλη εμφάνιση, ώστε να τονώνουν το δέρμα τους.\nΟι βιταμίνες είναι απαραίτητες για όποιον έχει μια απαιτητική καθημερινότητα. Αν είσαι vegeterian ή vegan, τότε πρέπει να εντάξεις την βιταμίνη Β12 στην διατροφή σου. Για να βρεις τις σωστές βιταμίνες για τον οργανισμό σου θα πρέπει να συμβουλευτείς έναν διατροφολόγο.\nΤο παν είναι τα μάτια\nΕίναι γνωστό ότι η τελευταία τάση στη μόδα όσον αφορά το make up των ματιών είναι οι φυσικές γυαλάδες. Επομένως κράτα ένα πρόσωπο καθαρό και φρέσκο, χωρίς υπερβολικό μακιγιάζ.\nTags: 'ΟΡΙΖΟΝΤΑΣ ΠΕΡΑ ΑΠΟ ΣΥΜΠΑΝ" FEATURED10+1 ΜΥΣΤΙΚΑ ΟΜΟΡΦΙΑΣfeaturedΓΥΝΑΙΚΑΜΟΝΤΕΛΑ !\nΤΙ ΕΟΡΤΑΖΟΥΜΕ ΤΗΝ ΚΥΡΙΑΚΗ ΤΗΣ ΟΡΘΟΔΟΞΙΑΣ\nΔΙΑΛΟΓΟΣ ΔΗΜΑΡΧΟΥ ΠΕΙΡΑΙΑ ΓΙΑΝΝΗ ΜΩΡΑΛΗ ΜΕ ΚΑΤΟΙΚΟΥΣ ΚΑΙ ΦΟΡΕΙΣ ΤΗΣ Δ΄ ΔΗΜΟΤΙΚΗΣ ΚΟΙΝΟΤΗΤΑΣ


Ρόδος Εκδρομές Η Ρόδος είναι το μεγαλύτερο από τα νησιά στα Δωδεκάνησα. Αρχικά, η Ρόδος αποτελεί σημείο συνάντησης τριών πολιτισμών, της Ελλάδας, της Κύπρου και της Αιγύπτου, και το γεγονός αυτό την κάνει μοναδική. Οι τουρίστες που επιλέγουν αυτό το νησί για την εκδρομή τους είναι πολλοί και όλοι μιλούν με τα καλύτερα λόγια. Επιπλέον, […]\nΣαντορίνη Εκδρομές Η Σαντορίνη αποτελεί τον ιδανικό προορισμό για όλους τους ερωτευμένους αλλά και τους ρομαντικούς. Βρίσκεται στις Κυκλάδες και όλους τους καλοκαιρινούς μήνες το νησί σφύζει από ζωή. Η αρχιτεκτονική είναι παραδοσιακή και όλα τα σπίτια είναι χτισμένα με τον ίδιο τρόπο. Η χώρα της Σαντορίνης έχει χτιστεί αμφιθεατρικά και η θέα στο Πέλαγος […]\nΜήλος Εκδρομές Η Μήλος θεωρείται από πολλούς το ομορφότερο νησί του Αιγαίου Πελάγους. Κατ’ αρχήν, είναι απαραίτητο να αναφέρουμε πως η Μήλος είναι ένα αρκετά μεγάλο νησί γεμάτο αντιθέσεις. Η Μήλος έχει το σχήμα πετάλου και αυτό την κάνει μοναδική. Επιπλέον, η χώρα του νησιού, η Πλάκα, είναι γεμάτη με πλακόστρωτα σοκάκια και με παραδοσιακά […]\nΠάρος Εκδρομές Η Πάρος βρίσκεται στις Κυκλάδες και αποτελεί το τρίτο σε μέγεθος μεγαλύτερο νησί. Κατ’αρχήν, η Πάρος είναι γνωστή τόσο στην Ελλάδα όσο και στο εξωτερικό για την καθαρότητα των ακρογιαλών της αλλά και για την φιλοξενία των ντόπιων. Στην Πάρο οι επιλογές είναι πολλές και οι μέρες της εκδρομής περνάν γρήγορα αλλά ευχάριστα. […]\nΚως Εκδρομές Η Κως είναι ένα νησί του Αιγαίου και ανήκει στα Δωδεκάνησα. Η ιστορία αυτού του νησιού είναι μεγάλη και αξίζει να αναφέρουμε πως είναι η γενέτειρα του πατέρα της Ιατρικής, του Ιπποκράτη. Ακόμη, η αρχιτεκτονική του νησιού είναι ιδιαίτερη καθώς έχει δεχθεί επιρροές από την Ιταλία αλλά και από την Βενετία. Η Κως […]\nΖάκυνθος Εκδρομές Η Ζάκυνθος είναι ένα από τα νησιά του Ιονίου πελάγους και συγκαταλέγεται στα Επτάνησα. Η χώρα της Ζακύνθου είναι πολύ μεγάλη και είναι αρκετά πυκνοκατοικημένη. Το νησί αυτό αποτελεί την ιδανική επιλογή εκδρομής για όσους αγαπούν την εξερεύνηση και την περιπέτεια. Οι κάτοικοι της Ζακύνθου είναι πολύ φιλόξενοι και φροντίζουν ώστε να σας […]\nΕρέτρια Εκδρομές Η Ερέτρια βρίσκεται στη μέση του Ευβοϊκού κόλπου και αποτελεί μία πολύ καλή επιλογή για την εκδρομή σας. Κατ’αρχήν, το πιο αξιοπερίεργο στην τοποθεσία ελιναι το γεγονός ότι η θάλασσα είναι περιτριγυρισμένη με καταπράσινα βουνά τα οποία της δίνουν το σχήμα λίμνης. Η ομορφιά που κρύβει η Ερέτρια είναι μεγάλη και ο τουρισμός […]\nΤήνος Εκδρομές Η Τήνος είναι ένα από τα νησιά των Κυκλάδων και βρίσκεται στο Αιγαίο Πέλαγος. Η Τήνος κάθε καλοκαίρι μαζεύει πλήθος κόσμου τόσο για τις όμορφες παραλίες του νησιού όσο και για την Παναγία της Τήνου η οποία είναι θαυματουργή. Αρχικά, η Τήνος μοιάζει με μία αστική πόλη. Όμως όποιος περπατήσει στα σοκάκια της […]\nΧίος Εκδρομές Η Χίος είναι ένα από τα νησιά της Ελλάδας το οποίο έχει οπτική επαφή με τα παράλια της Μικράς Ασίας. Αρχικά, η Χίος είναι ένα από τα μεγαλύτερα νησιά που έχει η Ελλάδα και τόσο η Χώρα όσο και τα χωριά της Χίου κατοικούνται όλο τον χρόνο. Η ιστορία της Χίου είναι μεγάλη […]\nΣπέτσες Εκδρομές Οι Σπέτσες αποτελούν ένα κοσμοπολίτικο νησί του Αργοσαρωνικού το οποίο κάθε καλοκαίρι συγκεντρώνει πλήθος κόσμου. Τόσο Έλληνες όσο και ξένοι τουρίστες επιλέγουν για τις καλοκαιρινές τους εκδρομές τις Σπέτσες και κάθε χρόνο πλήθος κόσμου κατακλύζει το νησί. Στις Σπέτσες η κυκλοφορία πραγματοποιείται μόνο με τα πόδια, με ποδήλατο ή με άμαξες και όχι […]\nΚεφαλονιά Εκδρομές Κάθε καλοκαίρι το νησί της Κεφαλονιάς κατακλύζεται από τους επισκέπτες, τόσο τους Έλληνες όσο και τους ξένους. Η Κεφαλονιά βρίσκεται στο Ιόνιο Πέλαγος και από πολλούς θεωρείται ένα νησί μυστηρίου και παράξενων φαινομένων. Τα νερά των θαλασσών είναι τιρκουάζ και μαγεύουν τους επισκέπτες. Βέβαια, η Κεφαλονιά διαθέτει και μουσεία αλλά και αρχαιολογικά μέρη […]\nΣκόπελος Εκδρομές Η Σκόπελος είναι ένα από τα νησιά των Σποράδων και βρίσκεται στο Βόρειο Αιγαίο. Η Σκόπελος έχει εξαιρετική αρχιτεκτονική, όλα τα σπίτια είναι πέτρινα και έχουν ξύλινα μπαλκόνια ενώ οι σπεπές τους είναι από πλάκα Πηλίου. Εν συνεχεία, κατά την διάρκεια των εκδρομών σας μπορείτε να επισκεφθείτε τα μνημεία του νησιού αλλά και […]\nΠόρτο Χέλι Εκδρομές Το Πόρτο Χέλι βρίσκεται στην Πελοπόννησο και είναι ένας από τους πιο περιζήτητους προορισμούς. Αρχικά, η απόσταση από την Αθήνα είναι πολύ μικρή, μόλις 2 ώρες, και η πρόσβαση πολύ εύκολη. Το Πόρτο Χέλι διαθέτει πολύ πράσινο και τα πεύκα κατακλύζουν το παραθαλάσσιο χωριό. Επιπλέον, πρέπει να αναφερθούμε και στις καθαρές ακτές […]\nΣκιάθος Εκδρομές Η Σκιάθος βρίσκεται στις Σποράδες και είναι ένα πολύ κοσμοπολίτικο νησί. Κάθε χρόνο οι επισκέπτες είναι πολλοί και όλοι μιλούν με τα καλύτερα λόγια γι αυτό το καταπράσινο νησί. Οι εκδρομές που διοργανώνουμε προσφέρουν στους ενδιαφερόμενους στιγμές που δεν θα ξεχάσουν ποτέ. Ακόμη, στην Σκιάθο θα έχετε την ευκαιρία να επισκεφθείτε το σπίτι […]\nΣάμος Εκδρομές Η Σάμος είναι ένα από τα ομορφότερα νησιά του ανατολικού αιγαίου. Κατ’ αρχήν, η Σάμος είναι ένα καταπράσινο νησί με πολλές παραλίες αλλά και αρχαιολογικούς χώρους. Κάθε καλοκαίρι το νησί επισκέπτονται τόσο Έλληνες όσο και ξένοι τουρίστες. Επιλέγουν την Σάμο για την εκδρομή τους διότι γνωρίζουν πως θα ζήσουν ποικίλες εμπειρίες. Οι ντόπιοι […]\nΧανιά Εκδρομές Τα Χανιά αποτελούν την πιο γραφική πόλη της Κρήτης και διαθέτουν τοπικά αυθεντικά χαρακτηριστικά. Είναι σημαντικό να αναφέρουμε πως τα Χανιά έχουν άρτιες τουριστικές υποδομές και αυτός είναι ένας από τους πιο σημαντικούς λόγους για τους οποίους κάθε καλοκαίρι οι τουρίστες επιλέγουν για την εκδρομή τους αυτό το τόσο όμορφο νησί. Οι επισκέπτες […]\nΚρουαζιέρα στο Αιγαίο Φέτος το καλοκαίρι το vgainoexo.gr διοργανώνει φοιτητικές κρουαζιέρες στο Αιγαίο. Κατ’ αρχήν, είναι χρήσιμο να τονιστεί πως μπορείτε να επιλέξετε την τριήμερη κρουαζιέρα, κατά την διάρκεια της οποίας θα επισκεφθείτε την Μύκονο, το Κουσάντασι, την Πάτμο, το Ηράκλειο και την Σαντορίνη. Βέβαια μπορείτε να επιλέξετε και την τετραήμερη κρουαζιέρα με προορισμό το […]


ΑΕΛ: Υπό τον φόβο μεγάλης «καταιγίδας» | Goal News Cy\nGOALΑΕΛ: Υπό τον φόβο μεγάλης «καταιγίδας»\nΑΕΛ: Υπό τον φόβο μεγάλης «καταιγίδας»\nΤην ατέρμονη και… μίζερη κριτική μόνο οι ποδοσφαιριστές και η τεχνική ηγεσία της ΑΕΛ μπορούν να την τερματίσουν. Με καλές εμφανίσεις και νίκες. Βλέπετε, η ήττα από τη Νέα Σαλαμίνα με τρία γκολ έφερε μια μουρμούρα και αμφισβήτηση που μπορεί να συνεχιστεί αν δεν έρθουν άμεσα καλά αποτελέσματα.\nΟ Ντούσαν Κέρκεζ γνωρίζει πόσο σημαντικά είναι τα παιχνίδια που ακολουθούν και πόση ψυχολογία και αυτοπεποίθηση μπορούν να προσφέρουν στην ομάδα του οι επιτυχίες. Οι νίκες θα φέρουν και την απαραίτητη ηρεμία, γιατί εδώ και μέρες δίνεται η εντύπωση πως σε νέες αποτυχίες θα ακολουθήσει καταιγίδα που θα φέρει σε δύσκολη θέση όλους. Γι’ αυτό και ο Βόσνιος τεχνικός ετοιμάζει τους ποδοσφαιριστές για την αντεπίθεση, που θα φέρει νέο άνεμο αισιοδοξίας.\nΕίναι αρνητικό για την ΑΕΛ πως δεν θα είναι διαθέσιμοι οι Αβραάμ, Αντάμοβιτς και Ζούνιορ, αλλά αυτό δεν σημαίνει πως δεν υπάρχουν επιλογές. Προς το παρόν η προσοχή όλων εστιάζεται στον αγώνα της ερχόμενης Δευτέρας με την ΑΕΚ στο Τσίρειο. Κάποια πρόσωπα στην ενδεκάδα ενδεχομένως να είναι διαφορετικά σε σχέση με την ομάδα που «κατέβηκε» στο τελευταίο παιχνίδι με τη Νέα Σαλαμίνα.\nΟ προπονητής των περσινών κυπελλούχων κάνει διάφορες σκέψεις, κυρίως για το σχήμα στη μεσαία γραμμή. Η ΑΕΚ διαθέτει πολύ καλούς χειριστές της μπάλας και θα χρειαστεί ανάλογη τακτική και πολύ καλός ρυθμός από την πλευρά της ΑΕΛ. Δεν αποκλείεται να επανέλθει στο αρχικό σχήμα ο Ζντραφκόφσκι, ενώ «παίζει» και η χρησιμοποίηση του Γερολέμου.\nΑπό εκεί και πέρα, ο Γκαζαριάν ίσως μετακινηθεί στα αριστερά, ενώ ο Εμαέ είναι πολύ πιθανό να πάρει θέση στην κορυφή της επίθεσης. Ο Ντούσαν Κέρκεζ έχει τον χρόνο να δουλέψει πάνω σε αυτά που θέλει με τους παίκτες του για να παρουσιαστεί πανέτοιμη η ομάδα του. Βέβαια, στο παιχνίδι που η ΑΕΛ έχασε στο «Αμμόχωστος» έκαναν αίσθηση και τα λάθη στην άμυνα. Ήταν τραγική η ομάδα στο τελευταίο ημίωρο και τέτοιες εμφανίσεις δεν θα πρέπει να επαναληφθούν.


Γαληνός - Σκεύασμα - KLARICID GRA.OR.SUS 250MG/5ML FLx60 ML - Οδηγίες χρήσης\nΗ κλαριθρομυκίνη ενδείκνυται στη θεραπεία λοιμώξεων προκαλούμενων από ευαίσθητους σε αυτή μικροοργανισμούς, όπως:\nΛοιμώξεις του κατωτέρου αναπνευστικού συστήματος συμπεριλαμβανομένης:\nτης βρογχίτιδας και\nτης πνευμονίας από την κοινότητα. Σε κάθε περίπτωση πρέπει να λαμβάνονται υπόψη οι εθνικές κατευθυντήριες οδηγίες για τη θεραπεία της πνευμονίας από τη κοινότητα.\nΛοιμώξεις του ανωτέρου αναπνευστικού συστήματος συμπεριλαμβανόμενης της ρινοκολπίτιδας και της φαρυγγοαμυγδαλίτιδας. Ειδικά, στην στρεπτοκοκκική φαρυγγοαμυγδαλίτιδα πρέπει να χρησιμοποιείται ως εναλλακτική θεραπεία, σε ασθενείς στους οποίους δεν μπορεί να χορηγηθεί η θεραπεία πρώτης εκλογής, που είναι η πενικιλλίνη. Στο ρευματικό πυρετό, η κλαριθρομυκίνη είναι γενικά αποτελεσματική στην εκρίζωση των στρεπτόκοκκων του στοματοφάρυγγα. Ωστόσο, επί του παρόντος υπάρχουν περιορισμένα μόνο δεδομένα που να αποδεικνύουν την αποτελεσματικότητά της στην προφύλαξη από ρευματικό πυρετό.\nΟξεία μέση πυώδης ωτίτιδα.\nΛοιμώξεις του δέρματος και των μαλακών μορίων (π.χ. μολυσματικό κηρίο, θυλακίτιδα, αποστήματα, κυτταρίτιδα).\nΣυμπληρωματική θεραπεία (σε συνδυασμό με άλλα αντιφυματικά φάρμακα) για τη θεραπεία γενικευμένων ή εντοπισμένων λοιμώξεων οφειλόμενων σε άτυπα μυκοβακτηρίδια (π.χ. Mycobacterium avium, Mycobacterium intracellulare, Mycobacterium chelonae, Mycobacterium fortuitum και Mycobacterium kansasii).\nΗ συνιστώμενη δοσολογία στα παιδιά είναι 15 mg/kg ημερησίως σε δύο δόσεις, με μέγιστη δόση 500 mg την ημέρα σε όλες τις λοιμώξεις εκτός από τις μυκοβακτηριδιακές. Η συνήθης διάρκεια της θεραπείας είναι 5 έως 10 ημέρες ανάλογα με το παθογόνο που ενέχεται και τη σοβαρότητα της λοίμωξης. Η θεραπεία στρεπτοκοκκικής φαρυγγίτιδας πρέπει να διαρκεί τουλάχιστον 10 ημέρες. Το εναιώρημα μπορεί να λαμβάνεται πριν ή μετά τα γεύματα ή μαζί με γάλα.\nΕνδεικτικές συνήθεις δόσεις ανά kg βάρους σώματος για παιδιά άνω των 6 μηνών:\n* Δοσιμετρική σύριγγα των 10 ml με διαβαθμίσεις σε ml και kg.\nΠαιδιά κάτω των 12 ετών: Κλινικές μελέτες έχουν διεξαχθεί με την παιδιατρική μορφή κλαριθρομυκίνης σε παιδιά ηλικίας 6 μηνών έως 12 ετών. Ως εκ τούτου, σε παιδιά κάτω των 12 ετών θα πρέπει να χορηγηθεί η παιδιατρική μορφή κλαριθρομυκίνης (κοκκία για πόσιμο εναιώρημα).\nΔοσολογία σε παιδιά με νεφρική ανεπάρκεια\nΣε παιδιά με κάθαρση κρεατινίνης κάτω από 30 ml/λεπτό, η δοσολογία του εναιωρήματος κλαριθρομυκίνης 250 mg/5 ml μειώνεται κατά το ήμισυ με μέγιστη δόση μέχρι 250 mg ημερησίως ή 250 mg δύο φορές ημερησίως σε πιο σοβαρές λοιμώξεις. Σε αυτούς τους ασθενείς η θεραπεία δεν πρέπει να παρατείνεται πέραν των 14 ημερών.\nΣτα παιδιά με γενικευμένη ή εντοπισμένη λοίμωξη από μυκοβακτηρίδιο (Μ avium, M. intracellulare, M. chelonae, M. fortuitum, M. kansasii) συνιστάται δοσολογία των 15 έως 30 mg/kg ημερησίως, σε δύο δόσεις.\nΣε αυτές τις περιπτώσεις, η θεραπεία με κλαριθρομυκίνη συνεχίζεται όσο διαρκεί το κλινικό όφελος. Η κλαριθρομυκίνη πρέπει να χρησιμοποιείται σε συνδυασμό με άλλα αντιμυκοβακτηριαδιακά φάρμακα.\nΟΔΗΓΙΕΣ ΓΙΑ ΤΟΝ ΚΑΘΟΡΙΣΜΟ ΤΗΣ ΔΟΣΟΛΟΓΙΑΣ ΓΙΑ ΠΑΙΔΙΑΤΡΙΚΟΥΣ ΑΣΘΕΝΕΙΣ με μυκοβακτηριδιακές λοιμώξεις σύμφωνα με το σωματικό βάρος\nδόση σε ml που χορηγείται δύο φορές ημερησίως\n7,5 mg/kg δύο φορές την ημέρα\n15 mg/kg δύο φορές την ημέρα\n8-11 kg 1,25 ml 2,5 ml\n12-19 kg 2,5 ml 5 ml\n20-29 kg 3,75 ml 7,5 ml\n30-40 kg 5 ml 10 ml\n* Παιδιά κάτω των 8 kg πρέπει να λαμβάνουν τη δόση τους ανά kg (περίπου 7,5 mg/kg δύο φορές την ημέρα)\nΑσθενείς με νεφρική δυσλειτουργία: Σε ασθενείς με νεφρική δυσλειτουργία και κάθαρση κρεατινίνης κάτω των 30 ml/min, η δοσολογία της κλαριθρομυκίνης θα πρέπει να μειωθεί κατά το ήμισυ, δηλ. 250 mg μία φορά την ημέρα, ή 250 mg δύο φορές ημερησίως σε πιο σοβαρές λοιμώξεις. Η χορήγηση στους ασθενείς αυτούς δεν πρέπει να παρατείνεται πέρα από 14 ημέρες.\nΑπό τις αναφορές που υπάρχουν προκύπτει ότι μετά τη λήψη μεγάλης ποσότητας κλαριθρομυκίνης πρέπει να αναμένονται γαστρεντερικά συμπτώματα. Ένας ασθενής ο οποίος είχε ιστορικό διπολικής διαταραχής έλαβε 8 γραμμάρια κλαριθρομυκίνης και παρουσίασε μεταβολή νοητικού επιπέδου, παρανοϊκή συμπεριφορά, υποκαλιαιμία και υποξαιμία.\nΟι ανεπιθύμητες ενέργειες που σχετίζονται με υπερβολικές δόσεις πρέπει να αντιμετωπίζονται με την ταχεία απομάκρυνση του φαρμάκου που δεν έχει ακόμα απορροφηθεί και με υποστηρικτικά μέτρα. Όπως και με τα άλλα μακρολίδια, η στάθμη της κλαριθρομυκίνης στον ορό δεν επηρεάζεται σημαντικά από την αιμοκάθαρση ή περιτοναϊκή κάθαρση.\nΠροστίθεται η κατάλληλη ποσότητα νερού στη φιάλη. Η φιάλη ανακινείται μέχρι να διαλυθούν τα όλα σωματίδια. Αποφύγετε δυνατή και παρατεταμένη ανακίνηση. Η φιάλη πρέπει να ανακινείται καλά πριν από κάθε χρήση για να επιβεβαιώσετε την επαναδιαλυτοποίηση.Η συγκέντρωση της κλαριθρομυκίνης στο εναιώρημα που έχει ανασυσταθεί είναι 250 mg/5 ml.\nΔεν απαιτούνται ιδιαίτερες συνθήκες φύλαξης για το φαρμακευτικό αυτό προϊόν.\nΤο έτοιμο εναιώρημα φυλάσσεται εκτός ψυγείου. Μετά την ανασύσταση, διατηρείται σε θερμοκρασία δωματίου (μικρότερη ή ίση των 25°C) και χρησιμοποιείται εντός 14 ημερών.\nΔιάρκεια ζωής μετά την ανασύσταση: 14 ημέρες.


Η χρυσή κληρονόμος και ο Ιταλός αναβάτης\nΠερίπου ένας χρόνος έχει περάσει από τότε που έσκασε η «βόμβα» του χωρισμού της Αθηνάς Ωνάση και τα κουτσομπολιά λένε ότι μετά την αγκαλιά του Άλβαρο, έπεσε σε εκείνη ενός άλλου διάσημου ιππέα, του Ιταλού αναβάτη Alberto Zorzi.\nΞένα μέσα κάνουν λόγο για έναν νέο έρωτα για την Αθηνά Ωνάση. Ο Alberto Zrzi είναι εκατομμυριούχος και αθλητής των αγώνων ιππασίας και οι δυο τους ήρθαν για πρώτη φορά κοντά όταν εκείνη του πούλησε ένα από τα άλογά της, το Crnetto K.\nΌπως γράφει το ένθετο Secret των Παραπολιτικών, η Αθηνά και ο Alberto είχαν αρχίσει να έχουν επαφές έχοντας γνωριστεί σε ένα φιλανθρωπικό γκαλά στο Μιλάνο, το άλογο τους «έδεσε» ακόμη περισσότερο και στη συνέχεια ήρθε ο χωρισμός της χρυσής κληρονόμου με τον Άλβαρο.\nΒέβαια ο Αλμπέρτο έχει σχέση και μάλιστα με μια καλλονή που ακούει στο όνομα Ανναλίζα Τζιουντίνι, η οποία σχεδόν σε καθημερινή βάση μέσω των social media φροντίζει να δηλώνει παρούσα στη ζωή του και να διαψεύδει φήμες.\nΤο παιδί ειναι Γκαγκαου;\nΤι να σας κανω που το δημοκρατικο αυτο site μου εκοψε τις απαντησεις....Γαλαζοαιματοι ειστε ολοι πια κ στραβωσατε τοσο πολυ ή τα μουτρα σας ειναι σαν τα δικα της κ δεν σας πλησιαζει αντρας ουτε με απειλη οπλου???!!! Ή μηπως ειστε τα αλογα????!!!!χαχαχαχα!!!\nΜανία αυτό το κορίτσι με τους αλογομούρηδες.\nέχει μάτια μόνο για σένα,η πληροφορία είναι εκ των έσω.trust me my friend!\nάι κνοου δατ μάι φρεντ txc\nΌσο έξυπνος ήταν ο παππούς της τόσο χαζη ειναι αυτη και η συγχωρεμένη η μάνα της. Αλλα και ο παππούς της έκανε λάθη τραγικά. Αν ειχε κανει 12 παιδιά και οχι 2 δε θα ειχε πρόβλημα. Δε θα του σκότωναν τον Αλέξανδρο γιατί θα ειχε κι άλλους Αλεξανδρους να συνεχίσουνν το έργο του. Δε μπορούσαν να το πολεμήσουν αλλιώς και του βρήκαν την αδυναμία έτσι μετα το θάνατο του παιδιού τελείωσαν ολα γι αυτόν.\nΡε. Αθήνα που τους βρίσκεις όλους αυτούς τους χλεχλεδες; Τόσα οραια παιδιά έχει η Ελλάδα.\nΟι ελληνες εχουν τα κομπλεξ της αρκουδας .ασε που θα πρεπει να παντρευει και την μανουλα.....να λεμε αληθιες.\nSurvivor: Ο Παύλος Γαλακτερός «έδωσε» Κατσούλη και Ρουμελιώτη - «Σίγουρα της μετέφερε πληροφορίες»\nΑλέξης Παππάς: Ταξίδι - αστραπή στο Ντουμπάι για τα μάτια της Alessia\nΤζένιφερ Λόπεζ - Μπεν Άφλεκ: Η «επανασύνδεση» μετά από 17 χρόνια και ο σοκαρισμένος Άλεξ Ροντρίγκεζ


Αυτοί είναι οι ηθοποιοί που είχε επιλέξει αρχικά ο Tarantino για το Pulp Fiction | HuffPost Greece\n16/09/2015 11:26 EEST | Updated 16/09/2015 12:51 EEST\nΑυτοί είναι οι ηθοποιοί που είχε επιλέξει αρχικά ο Tarantino για το Pulp Fiction\nΑν το Pulp Fiction του Quentin Tarantino συγκαταλέγεται στην λίστα με τις πιο αγαπημένες σας ταινίες όλων των εποχών, ίσως η ανάγνωση του παρακάτω κειμένου να αλλάξει πολλά πράγματα στον τρόπο που την βλέπατε μέχρι σήμερα. Εμείς οφείλουμε να σας προειδοποιήσουμε.\nΤις προάλλες, λοιπόν, ο χρήστης του Reddit, PCchongor, δημοσίευσε τη φωτογραφία ενός εγγράφου το οποίο υποτίθεται πως είναι η αρχική «λίστα επιθυμιών» του Quentin Tarantino για την ταινία. Δηλαδή, η λίστα με τους ηθοποιούς που ήθελε, ιδανικά, να αναλάβουν τους πρωταγωνιστικούς ρόλους στο Pulp Fiction. Όπως φαίνεται στην αρχή του εγγράφου, τα ονόματα με τα τρία αστεράκια είναι η πρώτη του επιλογή, τα ονόματα με τα δύο αστεράκια είναι η δεύτερη και όσα ονόματα έχουν ένα αστεράκι αποτελούν «ισχυρή πιθανότητα» για τον εκάστοτε ρόλο.\nΒλέπουμε λοιπόν πως:\nH αρχική επιλογή του Tarantino για τον ρόλο του Vincent Vega ήταν ο Michael Madsen και όχι ο John Travolta.\nΗ πρώτη επιλογή για τον ρόλο της Mia Wallace δεν ήταν η Uma Thurman αλλά η Marisa Tomei. Εναλλακτικά, η Patricia Arquette, η Virginia Madsen ή η Phoebe Gates. Γενικά, όχι η Thurman.\nΗ πρώτη επιλογή για τον ρόλο του dealer του Vincent, Lance, δεν ήταν ο Eric Stoltz αλλά ο John Cusack.\nΓια τον ρόλο της γυναίκας του Lance, Jody, από την άλλη, πρώτη επιλογή ήταν η Patricia Arquette (πάλι). Τελικά τον ρόλο πήρε η αδερφή της, Rosanna Arquette.\nΗ πρώτη επιλογή για τον ρόλο του Butch, που τελικά δόθηκε στον Bruce Willis, ήταν οι Matt Dillon, Sean Penn, Nicolas Cage και Johnny Depp.\nΟι μόνοι ρόλοι που δόθηκαν στους ηθοποιούς που ήταν από την αρχή η πρώτη επιλογή του Tarantino, ήταν αυτός της Honey Bunny (Amanda Plummer), του Captain Koons (Christopher Walken) και του Pumpkin (Tim Roth).\nPLUS: culture entertainment Pulp Fiction Quentin Tarantino reddit ηθοποιοί πρωταγωνιστές ρόλοι πρώτη επιλογή ταινία σινεμά


ΗΠΑ: Στο… αρχείο η πρόταση υποβάθμισης του Γραφείου Δεοντολογίας του Κογκρέσου\nΠρώτη καταχώρηση: Τρίτη, 3 Ιανουαρίου 2017, 21:44\nΟι Ρεπουμπλικανοί βουλευτές εγκατέλειψαν την προσπάθειά τους να περιορίσουν τις εξουσίες της ανεξάρτητης επιτροπής που ερευνά τις δεοντολογικές παραβάσεις των αιρετών του Κογκρέσου, μετά τη σφοδρή κριτική που τους άσκησε ο εκλεγμένος πρόεδρος των ΗΠΑ Ντόναλντ Τραμπ.\nΗ αντιπαράθεση κράτησε μόλις λίγες ώρες, όμως κατέδειξε πώς ο Τραμπ σκοπεύει να διατηρήσει την ανεξαρτησία του απέναντι στους Ρεπουμπλικανούς βουλευτές και γερουσιαστές. Αργά το βράδυ της Δευτέρας -που ήταν αργία στις ΗΠΑ- οι Ρεπουμπλικάνοι της Βουλής των Αντιπροσώπων ενέκριναν μια τροποποίηση του εσωτερικού κανονισμού του Σώματος. Η Βουλή έπρεπε να επικυρώσει αυτήν την αλλαγή σήμερα, με την επανέναρξη των εργασιών της.\nΜε βάση τις αλλαγές αυτές, το Γραφείο Κοινοβουλευτικής Δεοντολογίας, που ιδρύθηκε το 2008 με αφορμή σκάνδαλα διαφθοράς, επρόκειτο να μετονομαστεί και να περάσει υπό τον έλεγχο των βουλευτών. Οι τελευταίοι θα αποκτούσαν το δικαίωμα να σταματούν τις έρευνές του, ενώ η υπηρεσία δεν θα είχε το δικαίωμα να εκδίδει ανακοινώσεις. Ορισμένοι βουλευτές διαμαρτύρονταν, υποστηρίζοντας ότι η υπηρεσία αυτή, όταν ξεκινούσε έρευνες σε βάρος τους, δεν σεβόταν το τεκμήριο της αθωότητας.\nΟργανώσεις που προασπίζονται τη διαφάνεια στην πολιτική αλλά και Δημοκρατικοί βουλευτές κατήγγειλαν αμέσως την πρωτοβουλία της ρεπουμπλικανικής πλειοψηφίας αλλά αυτός που ανέτρεψε τελικά την απόφαση φαίνεται πως ήταν ο Ντόναλντ Τραμπ.\n«Με όλα όσα έχει να κάνει το Κογκρέσο, θα έπρεπε πραγματικά να αναγάγουν σε πρώτη πράξη και βασική προτεραιότητά τους την υποβάθμιση του ανεξάρτητου οργανισμού δεοντολογίας, όσο άδικος και αν είναι» ήταν το μήνυμα που έγραψε στο Twitter ο Αμερικανός μεγιστάνας. «Επικεντρωθείτε στη φορολογική μεταρρύθμιση, στην υγεία και σε όλα τα άλλα πράγματα που είναι πολύ πιο σημαντικά» πρόσθεσε.\nΣτον απόηχο αυτής της εξέλιξης, τα ηγετικά στελέχη του Ρεπουμπλικανικού κόμματος πραγματοποίησαν στροφή 180 μοιρών, εγκαταλείποντας την προτεινόμενη αλλαγή. Αυτήν τη φορά η πρόταση εγκρίθηκε ομόφωνα.\nΤελευταία ενημέρωση: Τρίτη, 3 Ιανουαρίου 2017, 21:48\nΠράγα: Ενημερώνει το ΝΑΤΟ για φερόμενη ρωσική ανάμειξη στην έκρηξη σε αποθήκη πυρομαχικών


Πως να διαφημίσω το εστιατόριο μου / ThePromoTicket\nΠως να διαφημίσω το εστιατόριο μου;\nΠως να διαφημίσω το εστιατόριο μου; Πιθανότατα να έχετε αντιληφθεί ότι δεν μπορείτε να «χτίσετε» ένα εστιατόριο πιστεύοντας ότι οι δυνητικοί πελάτες σας, ξαφνικά, θα χτυπήσουν την πόρτα. Χωρίς να γνωρίζουν κάτι για σας και το εστιατόριό σας και χωρίς μια προωθητική ενέργεια που θα τους δώσει την ευκαιρία να γευτούν τα πιάτα σας, δύσκολα θα σας επισκεφτούν.\nΌταν σκέφτεστε ''Πως να διαφημίσω το εστιατόριο μου;'', το μυαλό σας αυτόματα μεταβαίνει στις τηλεοπτικές, ραδιοφωνικές και έντυπες διαφημίσεις. Πιστέψτε μας, δεν είστε ο μόνος. Ωστόσο πρέπει πρώτα να ερευνήσετε ποιες είναι οι καλύτερες τακτικές μάρκετινγκ και διαφήμισης εστιατορίων για να αρχίσετε να αυξάνετε την πελατειακή σας βάση. Επίσης, δεν πρέπει να μένετε μόνο στην ιδέα της διαφήμισης, γιατί έτσι περιορίζετε την έκθεση του καταστήματός σας.\nΑκολουθήστε επομένως τα παρακάτω βήματα προκειμένου να αποφασίσετε ποιες ενέργειες μπορούν να ανταποκριθούν αποτελεσματικότερα στην προώθηση του εστιατορίου σας.\nΠρώτον: Δημιουργήστε ένα πλάνο\nΠριν επενδύσετε τα χρήματά σας σε οποιαδήποτε τρόπο διαφήμισης, είναι σημαντικό να κάνετε ένα βήμα πίσω και να σκεφτείτε μερικά πράγματα. Στην ThePromoTicket βοηθάμε στην επίτευξη στόχου – αποτελέσματος, προτείνοντάς σας ένα πλάνο ενεργειών. Σκεφτείτε τις παρακάτω ερωτήσεις και δώστε μας τις απαντήσεις σας:\n1. Ποιοι είναι οι κύριοι στόχοι σας;\nΠροφανώς κι ένας από τους κύριους στόχους σας είναι να αυξήσετε τα κέρδη σας, αλλά γίνετε πιο συγκεκριμένος/η, από πού θέλετε να προέλθουν τα κέρδη σας. Θέλετε να αυξήσετε τις πωλήσεις του πιο ακριβού είδους στο μενού σας;\nΠροσπαθείτε να γεμίσετε το κατάστημά σας συγκεκριμένες ώρες της ημέρας με συγκεκριμένο κοινό; Αφού προσδιορίσετε τον στόχο σας θα επιλέξτε τις μεθόδους διαφήμισης ή τις προωθητικές ενέργειες που θα υποστηρίξουν τον στόχο σας.\nΓια να φέρετε νέους πελάτες στο κατάστημά σας πρέπει να ξεκινήσετε αξιολογώντας τους ήδη υπάρχοντες. Είναι οικογένειες με μικρά παιδιά ή άνθρωποι μεγαλύτερης ηλικίας; Τουρίστες ή άνθρωποι της περιοχής που δραστηριοποιείστε; Γνωρίζοντας σε ποιους θέλετε να στοχεύσετε επιλέγετε τις διαφημίσεις και διαμορφώνετε αντίστοιχα τα μηνύματά σας.\n3. Πού βρίσκεται το κοινό σας;\nΑφού έχετε προσδιορίσει και εντοπίσει το κοινό που θέλετε να στοχεύσετε, μπορείτε να καταλάβετε και από που έρχεται. Με βάση την εμπειρία μας, οι άνθρωποι που επισκέπτονται το εστιατόριο σας ζουν λίγα μέτρα ή χιλιόμετρα από εσάς. Ο καλύτερος τρόπος για να διαπιστώσετε αν αυτό ισχύει, είναι απλά να τους ρωτήσετε!\n4. Πόσα πρέπει να δαπανήσετε;\nΊσως να νομίζετε ότι η προφανής απάντηση είναι: όσο το δυνατόν λιγότερα χρήματα. Ωστόσο αυτή η απάντηση αποφεύγει την πραγματική φύση της διαφήμισης. Η διαφήμιση είναι μια επένδυση, που δεν παράγει άμεσα αποτελέσματα επομένως καλό είναι να επενδύσετε σε αυτή.\n5. Ποιο είναι το χρονοδιάγραμμά σας;\nΚάθε στρατηγική διαφήμισης λειτουργεί σε διαφορετικό χρονοδιάγραμμα. Κάποιες προωθητικές ενέργειες μπορούν να προκαλέσουν μια εισροή νέων πελατών σ΄ ένα Σαββατοκύριακο, ενώ άλλες μέθοδοι διαφήμισης να δημιουργήσουν μια πιο σταθερή ροή για μεγαλύτερο χρονικό διάστημα. Προσδιορίστε τον κύριο στόχο σας για να καθορίσετε την κατάλληλη χρονική περίοδο προβολής σας.\nΑφιερώστε λίγο χρόνο…\n….για να απαντήσετε σε όλες τις παραπάνω ερωτήσεις, μετατρέψτε όλες τις απαντήσεις σε έναν SMART στόχο. Οι έξυπνοι στόχοι θα σας βοηθήσουν να δημιουργήσετε ένα σαφές, πλάνο ενεργειών που θα λειτουργήσει ως οδηγός για τη μέτρηση της επιτυχίας του εστιατορίου σας.\nΑκολουθεί ένα παράδειγμα ενός μεγάλου στόχου SMART:\nΜέσα στους επόμενους 12 μήνες, θέλετε να αυξήσετε τα κέρδη σας κατά 25% και οι πωλήσεις σας θέλετε να έρθουν από νέους πελάτες, οικογένειες με παιδιά που ζουν σε απόσταση μέχρι 3 χιλ. από το εστιατόριό σας.\nΔεύτερον: Συγκρίνετε τις επιλογές σας\nΥπάρχουν πολλές ιδέες μάρκετινγκ και διαφήμισης εστιατορίων εκεί έξω. Όταν έρθει η ώρα να επιλέξετε την πιο σωστή για το εστιατόριό σας πρέπει πρώτα να συγκρίνετε. Κάθε μέθοδος έχει τις δικές της ιδιαιτερότητες, τα δικά της χαρακτηριστικά και αποτελέσματα. Δημιουργήσαμε το RATE, ένα πλαίσιο για την αξιολόγηση όλων των τύπων διαφήμισης σε κοινό έδαφος.\nΤι σημαίνει RATE:\nΖητούμενο: Τι είναι αυτό που θα προσελκύσει τους ανθρώπους να τρώνε στο εστιατόριο σας;\nΣτόχευση: Η διαφήμισή σας προσεγγίζει το σωστό κοινό στόχος;\nΠροβολή: Θα εμφανιστεί η διαφήμισή σας;\nΕπανάληψη: Πόσο συχνά οι χρήστες θα βλέπουν τη διαφήμισή σας;\nΓια να συγκρίνετε, δημιουργήστε ένα υπολογιστικό φύλλο με μια στήλη για κάθε στοιχείο του RATE μαζί με το κόστος και το χρόνο.\nΤρίτον: Βάλτε τα όλα μαζί\nΈτσι, έχετε θέσει όλες τις επιλογές σας στο πλαίσιο RATE και τώρα πρέπει να κάνουμε μαζί κάποια ανάλυση για να προσδιορίσουμε ποια είναι η σωστή επιλογή για το εστιατόριο σας. Ας επιστρέψουμε στο στόχο σας SMART:\nΜέσα στους επόμενους 12 μήνες, θέλετε να αυξήσετε τα κέρδη σας κατά 25% και οι πωλήσεις σας θέλετε να έρθουν από νέους πελάτες, οικογένειες με παιδιά που ζουν σε απόσταση μέχρι 5 χιλ. από το εστιατόριό σας.\nΠώς γίνεται με τη ραδιοφωνική διαφήμιση RATE;\nΤο ραδιοφωνικό σποτ φτάνει στο κοινό-στόχος σας αλλά και σε ανθρώπους που δεν ζουν στην περιοχή σας εκεί. Τα 30 δευτερόλεπτα του χρόνου του ραδιοφωνικού σποτ πρέπει να είναι απίστευτα ελκυστικά για να προτρέψουν το κοινό να επισκεφτεί το εστιατόριο σας. Η έκθεση και η επανάληψη εξαρτώνται αποκλειστικά από το αν συντονίζεται (ακούει) το ενδιαφερόμενο κοινό την ώρα που η διαφήμιση σας παίζει.\nΈστω ότι ξοδεύετε 5.000€ για 2 εβδομάδες, πόσοι πελάτες πρέπει να επισκεφτούν το εστιατόριο σας έτσι ώστε να υπάρχει απόδοση της επένδυσής σας; Eπιπλέον αυτό είναι αρκετό για να αυξήσετε τα κέρδη σας κατά 25%;\nΠώς γίνεται με τη διαφήμιση στην πίσω όψη των ταμειακών αποδείξεων RATE;\nΤώρα ας το συγκρίνουμε με τη διαφήμιση στην πίσω όψη των ταμειακών αποδείξεων των σούπερ μάρκετ. Φτάνει μόνο στους καταναλωτές ανθρώπους που έχετε προσδιορίσει ως κοινό στόχος σας.\nΤα εκπτωτικά κουπόνια του εστιατορίου σας που βρίσκονται στην πίσω όψη των ταμειακών αποδείξεων δίνονται απευθείας στα χέρια του μπαμπά ή της μαμάς κάθε φορά που κάνουν τα ψώνια τους, το οποίο τείνει να είναι 2φορές την εβδομάδα. Οι συγκεκριμένες οικογένειες ζουν σε μικρή απόσταση από το εστιατόριό σας.\nΜε 5.000€ προβάλλοντας την προσφορά σας στις αποδείξεις θα προσεγγίσετε περίπου ή και μεγαλύτερο αριθμό πελατών όπως με τη ραδιοφωνική καμπάνια. Η διάρκεια προβολής σας θα είναι για έναν ολόκληρο χρόνο και όχι για 2 εβδομάδες. Η συγκεκριμένη μέθοδος διαφήμισης θα φέρει πελάτες κάθε μήνα, οδηγώντας τελικά στο στόχο σας για αύξηση των κερδών κατά 25%.\nΌπως μπορείτε να δείτε, δεν υπάρχει "σωστή" απάντηση στην ερώτηση πώς να διαφημίσω το εστιατόριο μου. Όλες οι διαφημίσεις λειτουργούν με κάποιο τρόπο, το κλειδί είναι να βρείτε αυτό που παράγει τα καλύτερα αποτελέσματα στο πιο προσιτό κόστος, βοηθώντας έτσι την επιχείρησή σας να επιτύχει τους στόχους της.\nΕνδιαφέρεστε για τον τρόπο με τον οποίο η διαφήμιση κουπονιών μπορεί να λειτουργήσει για το εστιατόριο σας; Θέλετε να βρείτε απαντήσεις στην ερώτηση: Πως να διαφημίσω το εστιατόριο μου; Τότε επικοινωνήστε μαζί μας και μάθετε περισσότερα. Επικοινωνήστε μαζί μας και μάθετε περισσότερα.


Δράση του Δημοκρατικού Συλλόγου Γυναικών Μαγνησίας – Ομοσπονδία Γυναικών Ελλάδας\nOn 26 Μαΐου 2020 26 Μαΐου 2020\nΔΗΜΟΚΡΑΤΙΚΟΣ ΣΥΛΛΟΓΟΣ ΓΥΝΑΙΚΩΝ Ν. ΜΑΓΝΗΣΙΑΣ\nΤην Τρίτη 19/5/2020 στις 7 το απόγευμα στον Αγ. Νικόλαο, ο Δημοκρατικός Σύλλογος Γυναικών Ν. Μαγνησίας πραγματοποίησε δράση με σύνθημα «ο πιο θανάσιμος ιός είναι η εκμετάλλευση και η καταπίεση , η πιο αποτελεσματική θεραπεία είναι ο αγώνας για τα δικαιώματα μας».\nΜοιράστηκαν ανακοινώσεις, κάνοντας κάλεσμα συσπείρωσης και αγώνα για την υπεράσπιση της υγείας και των δικαιωμάτων των λαϊκών οικογενειών και των παιδιών τους για την “επόμενη μέρα”. Παράλληλα με το μοίρασμα των ανακοινώσεων, τα παιδιά, τηρώντας μέτρα προστασίας και τις απαιτούμενες αποστάσεις, απασχολήθηκαν από φοιτήτριες και νηπιαγωγούς, και με τις ζωγραφιές τους έδωσαν μήνυμα ελπίδας για την έξοδο από την καραντίνα.\nΑναφερθήκαμε στις μεγάλες ελλείψεις του δημόσιου συστήματος υγείας, ιδιαίτερα της Πρωτοβάθμιας Φροντίδας Υγείας, ως το αποτέλεσμα της πολιτικής που έχει θεό την εμπορευματοποίηση και της ιδιωτικοποίηση της Υγείας. Ο χρόνος που «κερδήθηκε» από τη στάση υπομονής και υπευθυνότητας που επέδειξε ο λαός, δεν αξιοποιήθηκε ούτε στο ελάχιστο για να ενισχυθούν τα νοσοκομεία, οι πρωτοβάθμιες δομές, για να υπάρξουν βήματα στην υγειονομική θωράκιση σε χώρους δουλειάς κ.ο.κ.\nΤο μήνυμα που τελικά περάσαμε – μέσα από τις συζητήσεις που κάναμε με γονείς , φοιτητές και συνταξιούχους – είναι πως η επόμενη μέρα δεν πρέπει να μας βρει παροπλισμένους και απογοητευμένους, αντιθέτως πρέπει να μας βρει δυνατούς και μαχητικούς.


MINIMALIST: ΔΙΑΒΙΟΥ ΚΑΤΗΧΗΣΗ!\nΑν νομίζετε πως η «Ελλαδική Εκκλησία» καταδυναστεύει μόνο το ταλαίπωρο υπουργείο α-παιδείας και α-λογίας (γνωστό και ως Παιδείας και ΘΡΗΣΚΕΥΜΑΤΩΝ!) κάνετε μεγάλο λάθος.\nΗ εκκλησία στις μέρες μας (21ος αιώνας!), έχει διεισδύσει κανονικά και θεσμοθετημένα και στα Υπ. Εξωτερικών, Πολιτισμού, Δημόσιας Τάξης και ιδιαίτερα στο Εθνικής Άμυνας!\nΗ χριστιανική κατήχησή της δεν περιορίζεται στα σχολεία όλων των βαθμίδων. Ολόκληρος ο κρατικός μηχανισμός στηρίζει την εκκλησία και την προπαγάνδα της, ώστε ούτε λεπτό στη ζωή μας να στερηθούμε την -με το ζόρι- «θεόσταλτη» προσφορά της!\nΔείτε τα παρακάτω και βγάλετε τα συμπεράσματά σας. Σημειώστε ακόμη ότι θρησκευτική υπηρεσία έχουν το Λιμενικό, η Πυροσβεστική και η Ελληνική Αστυνομία. Και διερωτάται ο κάθε απλός πολίτης: πού είναι το ανεξίθρησκο κράτος; Μπορεί ένας μη ορθόδοξος να προσληφθεί στις παραπάνω υπηρεσίες; Το Σύνταγμα ορίζει βέβαια ως επίσημη θρησκεία του κράτους τη χριστιανική, πουθενά όμως δε λέει πως είναι και υποχρεωτική για τον κάθε πολίτη, ένστολο ή όχι.\nΜ’ όλο αυτό το σφιχταγκάλιασμα των πάντων απ’ το παπαδαριό, δε βλέπω σε τι διαφέρουμε πια από τις μουσουλμανικές χώρες, αφού έχουμε γίνει ήδη μουσουλμανικότεροι των μουσουλμάνων! Και απορώ πώς μας ανέχεται πλέον η Ευρώπη. Ή μήπως το ίδιο κλίμα επικρατεί κι εκεί; Όποιος γνωρίζει, ας με διαφωτίσει, έχουν οι ευρωπαϊκοί στρατοί, οι αστυνομίες, οι πυροσβεστικές τους κ.λ.π. θρησκευτικές υπηρεσίες; Υπηρετούν σ’ αυτές στρατιωτικοί ιερείς με βαθμούς ταγματάρχη και άνω; Ταξιδεύουν οι ιερωμένοι τους με στρατιωτικά ελικόπτερα και αεροπλάνα; Υποχρεώνονται με το ζόρι οι ένστολοι να παρακολουθούν θρησκευτικές τελετές;\nΘΕΜΑ: Θρησκευτική Αγωγή\n1. Αποστέλλεται το πρόγραμμα θρησκευτικής αγωγής μηνός όπως στο Παράρτημα «Α».\n2. Στις αγιαστικές πράξεις και ομιλίες, να παρευρίσκονται όλοι οι εκτός υπηρεσίας ασφαλείας αξιωματικοί, υπαξιωματικοί, στρατεύσιμοι οπλίτες και το πολιτικό προσωπικό.\n3. Με φροντίδα των στρατοπεδαρχών, να διευθετείται και προετοιμάζεται κατάλληλα ο χώρος διεξαγωγής, σύμφωνα με τα καθοριζόμενα στο (α) σχετικό.\n4. Ο χρόνος των παραπάνω συγκεντρώσεων να καταχωρείται στα εβδομαδιαία προγράμματα των μονάδων.\n5. Οι διοικητές των μονάδων παρακαλούνται:\nα. Να ενημερώνουν το προσωπικό τους για το χρόνο επίσκεψης του Στρατιωτικού Ιερέα και για τη δυνατότητα συμμετοχής του στο Μυστήριο της Εξομολόγησης, με την ευκαιρία της επίσκεψής του.\nβ. Να παροτρύνουν το προσωπικό των μονάδων τους να συμμετέχει στις Ιερές ακολουθίες των Κυριακών και των εορτών, στις κατά τόπους ενορίες και να το διευκολύνουν για το σκοπό αυτό.\n6. Επισημαίνεται η προετοιμασία των Φυλακίων και η παρουσία του αρμόδιου Δκτού Λόχου Προκαλύψεως σε κάθε φυλάκιο, συνοδεύοντας τον Στρ/κό Ιερέα σύμφωνα με το πρόγραμμα.\nα. Η διεξαγωγή των υπόψη δραστηριοτήτων να καταχωρείται οπωσδήποτε στα αναλυτικά εβδομαδιαία προγράμματα όλων των Μονάδων - Ανεξ. Υπομονάδων, τα οποία υποβάλλονται κάθε Δευτέρα για την επόμενη εβδομάδα.\nβ. Η έγκαιρη ενημέρωση όλου του προσωπικού για την ημέρα δραστηριότητας θρησκευτικής αγωγής, να εξασφαλίζεται με ανάλογη επισήμανση στο γενικό προσκλητήριο μονάδος κάθε Παρασκευή (εφόσον υπάρχει προγραμματισμός για την επόμενη εβδομάδα) και με ευκαιριακή ανακοίνωση για συγκέντρωση κατά την ημέρα και ώρα της δραστηριότητας.\nγ. Οι Διοικήσεις των Μονάδων - Ανεξ. Υπομονάδων να λαμβάνουν ιδιαίτερη μέριμνα ώστε, κατά την προγραμματισμένη ημέρα και ώρα, να ρυθμίζονται ανάλογα οι διάφορες λειτουργικές δραστηριότητες των μονάδων και στρατοπέδων, για την εξασφάλιση της καθολικής συμμετοχής του στρατιωτικού και πολιτικού προσωπικού.\nδ. Κατάλληλη προετοιμασία και διευθέτηση του χώρου διεξαγωγής των υπόψη δραστηριοτήτων να γίνεται έγκαιρα και κατόπιν συνεργασίας με τον Στρκό Ιερέα, για την εξασφάλιση των σωστών και επιβαλλομένων συνθηκών τέλεσης του εκάστοτε προγράμματος. Επισημαίνεται η εκτίμηση των αναγκών και ο προγραμματισμός προμήθειας απαραίτητων υλικών, εφόσον δεν υπάρχουν στο Στρατόπεδο (Τράπεζα, τραπεζομάντηλο, γυάλινη λεκάνη ύδατος, επιτραπέζια κηροπήγια, επιτραπέζιο θυμιατήρι, αναλόγιο τοποθετήσεως εικόνος, κηροστάτης, επιτραπέζιος σταυρός κ.λ.π).\nε. Κατά την εφαρμογή του προγράμματος στα Φυλάκια Προκαλύψεως, να παρίσταται σε κάθε Φυλάκιο ο Δκτής του αντιστοίχου Λόχου Προκαλύψεως και ο Δκτής του Τάγματος Προκαλύψεως κατά την κρίση του.\n3. Οι Διοικήσεις των Μονάδων - Ανεξ. Υπομονάδων να παροτρύνουν το προσωπικό για την παρακολούθηση της Κυριακάτικης Θείας Λειτουργίας στους κατά τόπους Ιερούς Ναούς, διευκολύνοντας την έξοδο των εκκλησιασθέντων μέχρι 12.00 ώρας.\n4. Στην έδρα της Ταξιαρχίας, κατά τις Κυριακές, στον Ι.Ν. Αγ.......................................να προσέρχεται για παρακολούθηση το παρακάτω κατ’ ελάχιστον προσωπικό, με μέριμνα του ΕΑΣ Στρ/δου:................................\n5. Η παρούσα Διαταγή αποτελεί Διαταγή Διαρκούς Ισχύος και να τηρείται κατά τα προβλεπόμενα.\nΑναρτήθηκε από mimimalist στις 1:14 μ.μ.\nΓράψε και για άλλο ένα κακό που σου ξέφυγε.\nΓια τα κερια στις εκκλησίες που με τον κάψιμο όλης αυτής της παραφίνης ρυπαίνουν το περιβάλλον.\nΚάνω κριτική κατά shipwrecked....\n11 Ιουλίου, 2007 12:38\nΒαστιλληκέ; Κάνεις χρήση ειρωνείας; Δε σε αναγνωρίζω...\nΤο θέμα του post πάντως πάλι το απέφυγες.\nΣτο στρατό εγώ είδα πολλά... από άκομψα μέχρι αντισυνταγματικά. Υποχρεωτική προσευχή τρεις φορές τη μέρα, θρησκευτική ορκομωσία, λόγους του στυλ "πατρίς θρησκεία οικογένεια", κλπ. Ας τόλμαγες να δηλώσεις αλλόθρησκος ή άθεος και θα έπαιρνες την καλύτερη μετάθεση... Μιλάω από εμπειρία. Είδα και Καινή Διαθήκη με εξώφυλλο παραλλαγή (έμπνευση!)\n11 Ιουλίου, 2007 15:28\nΈχεις ακουστά για κανόνες επαγγέλματος. Το ίδιο ισχύει και για όρους κοινωνικής εργασίας και προσφοράς. Ο στρατός είναι πλέον για τους περισσότερους, εργασία και γι ακάποιος ευτυχώς ή δυστυψώς υποχρέωση.\nΣου φέρνω ένα παράδειγμα, φίλου μου.\nΕπαγγελματικοί λόγοι τον έφεραν στη Τζέντα της Αραβίας για να δουλέψουν σε εγκαταστάσεις νένω πετρελαιοπηγών.\nΕκεί εποβάλλονταν από το εργασιακό καθεστώς οι τυπικές αργίες των μουσουλμάνων, βλ. Παρασκευή, 5 φορές προσευχή σε ειδικούς χώρους κλπ.\nΔεν διαφωνώ μ' αυτό, θρησκεία τους είναι ότι θέλουν κάνουν.\nΥπήρχε όμως υποκίνηση για συμμετοχή στις εκδηλώσεις, επίσημη και μέσω των συμβολαίων, καθώς και υποχρεωτική παύση εργασιών σε όλες τις αργίες.\nΌλοι τις δέχονταν αδιαμαρτύρητα.\nΤουτέστιν κανόνες επαγγέλματος.\nΤο ίδιο ισχύει και στο στρατό.\nΣτρατός και θρησκεία, παντού και πάντοτε πηγαίναν μαζί.\nΑν δε σου αρέσει αυτό, δικό σου θέμα. Έτσι είναι οι κανόνες, οι περισσότεροι τους δέχονατι και δεν θ' αλλάξουν για μια μικρή μειοψηφία διαφωνούντων.\nΘυμάμαι και εγώ παιδιά που δεν είχαν πατήσει ποτέ το πόδι τους στην εκκλησία να πηγαίνουν εκκλησία, προσποιούμενοι πολλές φορές και του ψάλτες, για να λουφάρουν εκκλησία.\nΕίχαμε δε ένα φιλόλογο, δηλωμένο άθεο, ο οποίος για να τσιμπάει τιμητικές, έβγαζε πύρινους θρησκευτικούς και πατριωτικούς λόγους.\nΑπό την άλλη δεν μπορείς να βγάλεις εύκολα τη θρησκευτική λατρεία από τη ζωή σου.\nΕκτός και εάν είσαι διατεθειμένος να εργαστείς:\n- Στις 10 και πλεόν θρησκευτικές άδειες του έτους. Γιατί μην μου πεις ότι παραμένεις στο γραφείο σου την Μεγάλη Παρασκευή, ή τη Δεύτερα μέρα του Πάσχα.\n- Να καταργήσεις τα βολικά τριήμερα 15γουστου, Αγίου Πνεύματος, Καθαράς Δευτέρας.\n- Εάν είσαι καθηγητής να δωρίσεις τους μισούς μισθούς Δεκεμβρίου και Απριλίου (επειδή είναι οι αργίες των μεγάλων θρησκευτικών γιορτών) σε ταμείο αρωγής μαθητευόμενων άθεων.\nΠοιός είναι ο υποκριτής, και επιλεκτικά βολεψάκιας ;\n12 Ιουλίου, 2007 09:43\nΠροφανώς εσύ. Γιατί θα πρέπει ο άθεος να μην πληρώνεται της άδεια του ή να δουλεύει τη στιγμή που εσύ θα πάς και θα κλάνεις στα στασίδια του παπαδομάγαζου;\nΣυμφωνώ. ΝΑ καταργηθούν για ΟΛΟΥΣ, άθεους KAI ΘΡΗΣΚΕΥΟΜΕΝΟΥΣ οι πληρωμένες άδειες (για τα διαφυγόντα κέρδη σου να σας πληρώσει ο θεός σας - ΑΝ υπάρχει και ΑΝ είναι παντοδύναμος, τον τρόπο θα τον βρει).\nΑπ'ότι φαίνεται, πιστεύεις ότι ο άθεος είναι λιγότερο άνθρωπος ή πολίτης απο έναν θρήσκο και έχει λιγότερα δικαιώματα. Η πιστεύεις ότι δημοκρατία σημαίνει τρείς λύκοι κι ένα πρόβατο αποφασίζουν τι θα φάνε για γεύμα. Ε, ρε καρμανιόλα που σου χρειάζεται - έτσι κι αλλιώς άχρηστο σου είναι το ακατοίκητο...\n12 Ιουλίου, 2007 11:45\nΣτο μεγαλύτερο μέρος, ο Sans-Culotte με κάλυψε. Από εκεί και πέρα, μου φαίνεται έχεις μπερδέψει τις θρησκευτικές γιορτές με τις άδειες. Και σε τελείως άθεη κοινωνία να ζούσαμε οι αργίες και οι άδειες θα υπηρχαν και θα χρειάζονταν. Το ότι έχουν συμπέσει με τις γιορτές του Χριστιανισμού είναι κοινωνικοπολιτική υπόθεση και όχι θρησκευτική (όπως ήταν και η επικράτηση του χριστιανισμού επί Μέγα Κωνσταντίνου αλλά αυτό είναι άλλο θέμα). Πριν το χριστιανισμό υπήρχαν γιορτές σε προηγούμενες θρησκείες ή εκδηλώσεις που δεν είχαν σχέση με θρησκείες, στις ίδιες ημερομηνίες που τώρα έχουμε χριστούγεννα, πάσχα, κλπ. Ο χριστιανισμός τις...εεε.. "αφομοίωσε". Ο μανδύας των αργιών άλλαξε πολλές φορές, ο αρχικός λόγος όχι: διακοπή από την καθημερινότητα.\nΌσο για το στρατό και τη θρησκεία που πάνε μαζί συμφωνώ και επαυξάνω. Και στη χούντα μια χαρά μαζί και ευτυχισμένοι ήταν. Είσαι όμως σίγουρος ότι οι διαφωνούντες είναι μειοψηφία; Πρόσεξε: δε μιλάω για τους άθεους, μιλάω για αυτούς που θέλουν διαχωρισμό κράτους - εκκλησίας. Το να δεχόμαστε τους κανόνες επειδή είναι κανόνες είναι αντιπαραγωγικό και μας βουλιάζει στη στασιμότητα. Οποιοδήποτε κανόνα πρέπει να τον ελέγχουμε και να τον κρίνουμε, να τον επικροτούμε και να τον βελτιώνουμε αν έχει θετικά αποτελέσματα ή να τον απορρίπτουμε σε αντίθετη περίπτωση. Αλλά οι θρησκείες δεν τα πάνε και πολύ καλά με την κριτική.\nΥ.Γ. μήπως θα έπρεπε να σε προβληματίζει το γεγονός ότι όπου post-άρεις δε συμφωνεί κανένας μαζί σου και μετά από λίγο εκνευρίζεις τους πάντες; Ξέρω - ξέρω, εμείς οι κακοί άθεοι είμαστε προκατηλημένοι με εσάς τους πιστούς χριστιανούς και θέλουμε να σας καταστρέψουμε.\n12 Ιουλίου, 2007 18:46


Αβόλευτος: Το χάος και η σχετικότητα στον Πουανκαρέ.\nΤο χάος και η σχετικότητα στον Πουανκαρέ.\nΟ Poincaré σπούδασε μεταλλευτική μηχανική, μαθηματικά και φυσική στο Παρίσι. Ξεκινώντας το 1881, δίδαξε στο Πανεπιστήμιο της Σορβόννης. Εκεί κράτησε τις Έδρες της Πειραματικής Φυσικής και Μηχανικής, της Μαθηματικής Φυσικής και της Θεωρίας των Πιθανοτήτων καθώς και της...\nΟυράνιας Μηχανικής και Αστρονομίας. Από το 1887 ήταν μέλος της Ακαδημίας των Επιστημών, από το 1893 μέλος του γραφείου Μέτρων και Σταθμών και από το 1908 μέλος της Γαλλικής Ακαδημίας.


Επιστροφή του ισραηλινού στρατού στη χερσόνησο του Σινά\nΔημοσίευση 15 Αυγούστου 2011, 11:39 / Ανανεώθηκε 27 Ιουνίου 2013, 14:55\nΝα επιτρέψει την ανάπτυξη 1.000 Ισραηλινών στρατιωτών στη χερσόνησο του Σινά προκειμένου να διασφαλίσουν την ηρεμία και την τάξη στην ευρύτερη περιοχή αποφάσισε ο πρωθυπουργός της χώρας Μπενιαμίν Νετανιάχου, ύστερα από αίτημα του Καΐρου.\nΝα επιτρέψει την ανάπτυξη 1.000 Ισραηλινών στρατιωτών στη χερσόνησο του Σινά προκειμένου να διασφαλίσουν την ηρεμία και την τάξη στην ευρύτερη περιοχή αποφάσισε ο πρωθυπουργός της χώρας Μπενιαμίν Νετανιάχου, ύστερα από αίτημα του Καΐρου. Η συμφωνία ειρήνης που υπεγράφη το 1979 μεταξύ των δυο χωρών προβλέπει μεταξύ άλλων αποστρατιωτικοποίηση του Σινά.\n«Τους τελευταίους μήνες υπήρξαμε μάρτυρες μιας κλιμάκωσης των δραστηριοτήτων εξτρεμιστικών στοιχείων στη χερσόνησο του Σινά. Δεν είναι προς το συμφέρον καμιάς χώρας να μετατραπεί η περιοχή αυτή σε κέντρο διεθνούς τρομοκρατίας», επεσήμανε ανώτερος Ισραηλινός αξιωματούχος, ο οποίος ζήτησε να διατηρηθεί η ανωνυμία του.\nΟ Ισραηλινός αξιωματούχος αναφερόταν σε μια σειρά επιθέσεων τους τελευταίους μήνες εναντίον του αγωγού φυσικού αερίου που συνδέει την Αίγυπτο, το Ισραήλ και την Ιορδανία.\nΣύμφωνα με την εφημερίδα «Χααρέτζ», ο διευθυντής των πολιτικοστρατιωτικών υποθέσεων του υπουργείου Άμυνας, Άμος Γκιλάντ, μετέβη την Κυριακή στο Κάιρο για συνομιλίες όσον αφορά κυρίως στις επιχειρήσεις ασφαλείας στο Σινά.


Αυτά είναι τα αυτοκίνητα που προτιμούν οι ευρωπαίοι καταναλωτές | Drive\nΕξαιρετική η επίδοση της Dacia που έχει δύο αυτοκίνητα μέσα στην πρώτη πεντάδα τον Αύγουστο.\nΔεν είναι μυστικό ότι το Duster είναι το best-selling μοντέλο της Dacia στην Ευρώπη, ακολουθούμενο από το Sandero. Ωστόσο δεν είναι γνωστό ότι τα δύο αυτά μοντέλα βρέθηκαν τον Αύγουστο στην πρώτη πεντάδα των πωλήσεων σε όλη την Ευρώπη, καταλαμβάνοντας τη δεύτερη και τέταρτη θέση αντίστοιχα.\nΌπως δείχνουν τα στοιχεία της JATO Dynamics, το Duster πούλησε τον Αύγουστο 19.451 αυτοκίνητα (αύξηση 10,8% σε ετήσια βάση), έναντι το πρώτου VW Golf που πούλησε 26.441 αυτοκίνητα.\nΣτην τρίτη θέση βρέθηκε το VW T-Roc με 18.262 αυτοκίνητα, στην τέταρτη το Dacia Santero με 17.764 και στην πέμπτη το VW Polo με 16.692 πωλήσεις.\nΣε ό,τι αφορά στις μάρκες συνολικά, η VW ήταν πρώτη με 128.882 πωλήσεις, με τις Ford και Mercedes-Benz να συμπληρώνουν την τριάδα του άτυπου βάθρου. Να σημειώσουμε εδώ πως η VW είναι πρώτη παρά τη μείωση της τάξης του 13,1% που σημειώνει.\nΔείτε στον παρακάτω πίνακα αναλυτικά τα μοντέλα και τις μάρκες που σημείωσαν τις καλύτερες επιδόσεις τον Αύγουστο στην Ευρωπαϊκή αγορά.


Ο Tσόσιτς καταρρίπτει προβλέψεις και επιστρέφει - ΤΑ ΝΕΑ\ntanea.gr > Ομάδα > Ο Tσόσιτς καταρρίπτει προβλέψεις και επιστρέφει\nΑΕΚ. ΠΡΙΝ ΑΠΟ ΤΟ ΦΙΝΑΛΕ ΤΗΣ ΣΕΖΟΝ ΘΑ ΑΓΩΝΙΣΤΕΙ ΞΑΝΑ Ο ΣΕΡΒΟΣ\nΟ Tσόσιτς καταρρίπτει προβλέψεις και επιστρέφει\nΟ Ούρος Τσόσιτς ανεβάζει ρυθμούς στις προπονήσεις της ΑΕΚ και η επάνοδός του τοποθετείται νωρίτερα από ό,τι αναμενόταν\nTANEA Team 28 Μαρτίου 2018 | 00:22\nΗ φετινή πορεία του Ούρος Τσόσιτς στην ΑΕΚ έχει σημαδευτεί από αρκετά σκαμπανεβάσματα. Ο σέρβος αμυντικός ξεκίνησε πολύ δυναμικά την καριέρα του στην Ενωση, αποτελώντας άμεσα βασικό κομμάτι του συνόλου του Μανόλο Χιμένεθ. Ωστόσο, οι πολλοί τραυματισμοί που προέκυψαν τον άφησαν αρκετά πίσω. Με τον Τσόσιτς να χάνει αρκετά ματς, μέχρι να φτάσουμε στην επέμβαση για το σύνδρομο κοιλιακών – προσαγωγών την 1η Μαρτίου.\nΟι προβλέψεις για την επιστροφή του στη δράση δεν ήταν ιδιαίτερα ενθαρρυντικές, αφού αυτό που τονιζόταν από το ιατρικό τιμ της ΑΕΚ ήταν πως ο Τσόσιτς θα είναι ξανά διαθέσιμος για την καλοκαιρινή προετοιμασία, χάνοντας το υπόλοιπο της σεζόν.\nΩστόσο, ο 25χρονος αμυντικός δεν το έβαλε κάτω. Και αποφάσισε να καταρρίψει τις προβλέψεις, μπαίνοντας ήδη στο κανονικό πρόγραμμα, έστω και προσεκτικά. Ο Τσόσιτς ακολούθησε και χθες μέρος του προγράμματος και μέχρι το τέλος της εβδομάδας αναμένεται να προπονείται μαζί με το υπόλοιπο σύνολο. Μετρώντας έτσι από εκείνο το σημείο και μετά αντίστροφα για την επιστροφή του στη δράση, που όπως φαίνεται θα έρθει σε κάποιο από τα παιχνίδια που απομένουν. Πιθανότατα λίγο μετά την επιστροφή της ΑΕΚ στις αγωνιστικές υποχρεώσεις, έπειτα από τη διακοπή του Πάσχα.\nΕτοιμος και ο Κονέ\nΣε ό,τι έχει να κάνει με την προετοιμασία της Ενωσης για το κυριακάτικο ντέρμπι με τον Παναθηναϊκό (19.30), ο Παναγιώτης Κονέ αναμένεται να είναι στη διάθεση του Μανόλο Χιμένεθ, αφήνοντας οριστικά πίσω τον τραυματισμό του. Με τον έμπειρο χαφ να διεκδικεί ακόμα και θέση στο βασικό σχήμα, παίζοντας στο πλευρό του Σιμόες παρότι το προβάδισμα για την ενδεκάδα εξακολουθεί να έχει ο Γαλανόπουλος.


Κι άλλο ένα ξέρω παραμύθι. Τα μαύρα χρόνια ο δύσμοιρος Ρωμιός Πως εγελάστη αμέτρητες φορές Κι ωσότου να του λείψει το φαḯ Εκοιμάτω. « ΝΕΑ ΧΩΡΙΣ ΦΙΛΤΡΟ ΦΕΛΛΟΥ\n« A List Of «Republicans» Who Caved On Obamacare Funding\nΈνας χειρότερος Νοέμβρης »\nPosted by satyrikon στο Νοεμβρίου 2, 2013\nΣπόρια τσίχλες πωλώ καραμέλες σωρόΤρέξτε πάρτε παιδιά να χαρείτε Κοκοράκι λαμπρό γλυφιντζούρι γλυκόΜαντολάτο εδώ θα τα βρήτε. Εδώ το βοτάνι της αγάπης Εδώ είναι που κουρεύονται οι γριέςΕδώ κορδέλες, καραμούζες καλές Εδώ οι Αφρικάνικες πνοές (;)\nΈχω και αγαλματάκια Χάρτινο πρωθυπουργό Έξυπνα παραμυθάκια καλέ Για τον κάθε μπρούντζινο Ρωμιό. Ποιος θε να ρθη ρωτώ στο πανηγύρι αυτό Και δε θα γυρέψει ν αγοράσει Τα πανέρια μου απ’ τα χέρια μουΤο χαρταετό του να πετάξει Εδώ αφέντηδες ξεχνάτε Ό,τι έχετε λυπητερόΤα ταληράκια σας πετάτε σε μέ Να σας πω, να σας πω, τον τυχερό. Πωπωπωπωπωπωπώ αχ τι κακό τι κακόΟ δικός μου ο χορός στο πανηγύρι αυτό Στο πανηγύρι αυτό, στο πανηγύρι αυτόΓια τον κάθε χάρτινο Ρωμιό. Δείτε την αρχική δημοσίευση 139 επιπλέον λέξεις\tΒαθμολογία:Κοινοποίηση:FacebookTumblrRedditEmailTwitterΕκτύπωσηΚάνε Like στο:Μου αρέσει! Φόρτωση...\nThis entry was posted on Νοεμβρίου 2, 2013 στις 7:27 μμ\tand is filed under ΕΠΙΚΑΙΡΟΤΗΤΑ.